title: Via Dolorosa (kappale)

text: B-puoli


title: Blood Mountain

text: Blood Mountain on Mastodonin kolmas studioalbumi, joka julkaistiin 11. syyskuuta 2006. Albumi on konseptialbumi, jonka elementti-aiheena on maa, siinä missä kaksi edellistä albumia käsittelivät tulta ja vettä. Albumi kertoo miehestä, joka kiipeää ”verivuorelle” (Blood Mountain) etsimään kristallikalloa.


title: Blood Mountain

text: Ennen albumia Mastodon oli juuri noussut edellisellä "Leviathan"-albumillaan suuren yleisön tietoisuuteen. "Blood Mountainia" pidetään mestarillisena teoksena ja se sisältää mutkikkaita kappalerakenteita ja kitarariffejä, kuten Mastodonin kappaleissa on tapana. Rolling Stone -lehti sijoitti "Blood Mountainin" vuoden 2006 yhdeksänneksi parhaaksi albumiksi.


title: Blood Mountain

text: Albumilta on kuvattu neljä musiikkivideota: ”The Wolf is Loose”, ”Colony of Birchmen”, ”Sleeping Giant” ja ”Capillarian Crest”, joista viimeksi mainitun musiikkivideo on kuvattu livenä, mutta taustalla pyörii silti kappaleen studioversio. Albumin viimeisen kappaleen "Pendulous Skinin" kesto levyllä on peräti 22.15, josta varsinainen kappaleen osuus on tosin vain 5.03. Kappaletta seuraa 15 minuuttia hiljaisuutta, jota seuraa piiloraita, viesti Josh Hommelta. "Colony of Birchmen" -kappaleen nimi on viittaus Genesiksen kappaleeseen "The Colony of Slippermen", koska yhtyeen rumpali Brann Dailor on yhtyeen ihailija.


title: Blood Mountain

text: Albumi debytoi Yhdysvalloissa Billboard 200 -listan sijalla 32.


title: Marvin Martin

text: Marvin Martin (s. 10. tammikuuta 1988 Pariisi) on ranskalainen jalkapalloilija, joka edustaa Ligue 1:ssa pelaavaa Lilleä.


title: Marvin Martin

text: Martin liittyi Sochaux'n riveihin 14-vuotiaana kesällä 2002. Edustusjoukkueeseen hän pääsi kaudella 2008–2009 ja pelasi heti 27 ottelussa. Kaudella 2010–2011 Martin nousi seuran johtavaksi pelintekijäksi, kun Stéphane Dalmat siirtyi toisaalle. Martin syötti kauden aikana 17 maalia, mikä oli eniten koko liigassa.


title: Marvin Martin

text: Kesäkuussa 2012 Martin allekirjoitti viisivuotisen sopimuksen Lillen kanssa.


title: Marvin Martin

text: Martin pelasi ensimmäisen aikuisten maaottelunsa Ranskan maajoukkueessa 6. kesäkuuta 2011, jolloin hän teki kaksi maalia Ukrainaa vastaan. Lisäksi hän on pelannut 10 ottelua alle 21-vuotiaiden maajoukkueessa.


The Party’s Over: Oil, War, and the Fate of Industrial Societies (Gabriola Island, British Columbia: New Society Publishers, 2003; ISBN 0-86571-482-7) on suomentamaton Richard Heinbergin kirjoittama teos, joka toimii johdantona öljyhuippua ja maaöljyn ehtymista koskeviin kysymyksiin.


title: The Party’s Over: Oil, War, and the Fate of Industrial Societies

text: Heinbergin kirjan tärkeimmät viestit voidaan tiivistää seuraaviin viiteen kohtaan:


text: Heinberg käy kirjassa nopeasti läpi ekologian ja termodynamiikan peruskäsitteistöä, joita hän soveltaa länsimaiden historiaan. Hän esittelee niitä keinoja, joilla ihmiskunta on ottanut käyttöönsä enemmän energiaa ja siten nostanut ympäristön kykyä elättää suurempaa ihmispopulaatiota. Näihin keinoihin kuuluvat ekologisten lokeroiden valtaaminen ("takeover"), työkalujen käyttö, toimintapiirin laajentaminen sekä uusiutumattomien luonnonvarojen kuluttaminen ("drawdown"). Kyseiset käsitteet hän on lainannut William R. Cattonin teoksesta "". Heinberg käsittelee myös kolonialismia ja orjuutta energian talteenoton ja hyödyntämisen näkökulmasta. Cattonin teoksen lisäksi Heinberg hyödyntää Joseph Tainterin vuoden 1988 kirjaa "The Collapse of Complex Societies". Tainterin pääteoria on, että kompleksiset yhteiskunnat romahtavat, koska "niiden keinot energian talteenottamiseksi ovat alisteisia alenevan rajahyödyn laille."


text: Tämän jälkeen Heinberg käsittelee fossiilisten polttoaineiden olennaista roolia teollistumisen ja kapitalismin historiassa sekä käy läpi niitä syitä, miksi monet geologit ja energia-alan asiantuntijat uskovat maailman öljyntuotannon olevan lähellä tuotantohuippua. Hän arvioi myös vaihtoehtoisten energiamuotojen mahdollisuuksia korvata fossiilisia polttoaineita, kysyen humoristisesti "Voiko juhla jatkua?" Heinberg ei ole optimistinen asian suhteen, vaan tuo esille niitä vakavia ongelmia, jotka todennäköisesti seuraavat halvan energian loppumisesta. Kirjan lopussa hän antaa käytännöllisiä ohjeita lukijoille siitä, kuinka reagoida halvan öljyn loppumisen aikakauteen.


text: Kirjan toteuttamiseen Heinberg sai apua kolmelta öljygeologilta, joihin kuuluivat ASPO -yhdistyksen perustaja Colin Campbell, Jean Laherrere ja Walter Youngquist. Colin Campbell myös osallistui teoksen esipuheen kirjoittamiseen, ja Heinberg viittaa hänen tutkimuksiinsa tekstissä. Lisäksi Heinberg siteeraa Michael C. Lynchiä, Bjørn Lomborgia ja Richard C. Duncania osoittaen samalla heille arvostustaan.


title: Åbo Tidning

text: Åbo Tidning oli Turussa vuosina 1882–1906 ilmestynyt ruotsinkielinen sanomalehti.


title: Åbo Tidning

text: Ruotsinmielinen "Åbo Tidning" perustettiin kielikysymyksessä neutraalin "Åbo Underrättelserin" kilpailijaksi. 1880-luvulla sen toimitussihteerinä työskenteli kansansivistyspyrintöjä ajanut John Hedberg, joka vaikutti myös julkaisuyhtiön kansanlehden "Västra Finlandin" perustamiseen. Sortovuosina "Åbo Tidning" oli linjaltaan perustuslaillinen ja kesällä 1901 se oli kaksi kuukautta viranomaisten lakkauttamana. "Åbo Underrättelserin" muututtua ruotsinmielisemmäksi lehtien välisestä kilpailusta päätettiin luopua. "Åbo Tidning" lakkasi ilmestymästä vuoden 1907 alusta ja sen sisarlehdet "Västra Finland" ja "Turun Lehti" siirtyivät uuden yhtiön omistukseen.


title: Åbo Tidning

text: Aluksi seitsemän ja vuonna 1906 kuusi kertaa viikossa ilmestyneen lehden levikki oli 1500 kappaletta vuonna 1900. Päätoimittajina työskentelivät Ernst Rönnbäck (1883–1884) ja Gustaf Alexander Cygnaeus (1885–1906).


title: Österbottniska Posten

text: Österbottniska Posten oli Uudessakaarlepyyssä vuosina 1883–1968 ilmestynyt ruotsinkielinen sanomalehti. Vuoteen 1985 saakka sitä julkaistiin aikakauslehtenä.


title: Österbottniska Posten

text: Lukkari J.W. Nesslerin perustaman lehden ensimmäinen päätoimittaja oli tunnettu kansanvalistusmies Anders Svedberg. "Jakobstad Tidningin" perustamiseen saakka se levisi myös Pietarsaareen ja sen ympäristöön. Myöhemmin "Österbottniska Postenista" tuli suppean levikkialueensa paikallislehti, joka pysyi sisällöltään ja ulkoasultaan vanhakantaisena. Vuonna 1968 lehti myytiin uusiin käsiin, ja sen tilalla alettiin julkaista samannimistä nuorisolehteä.


title: Österbottniska Posten

text: Kerran viikossa ilmestyneen lehden levikki oli 2 500 kappaletta vuonna 1950. Päätoimittajina ja vastaavina toimittajina työskentelivät Anders Svedberg (1883–1889), Math. Nessler (1889–1904), Karl Johan Hagfors (1904–1911), J.W. Nessler (vast. toim. 1905–1910), Paul Nessler (vast. toim. 1910–1924), Hjalmar Björkvalla (1912–1920), J. Nilsson (1921), Einar Hedström (1924–1945), Karl-August Finnström (1945–1957), Vilhelm Nyby (1957–1963), Ole Fagernäs (1963–1964) ja Ragnar Dahlstedt (1965–1968).


title: Österbotten (sanomalehti)

text: Österbotten oli Vaasassa vuosina 1864–1878 ilmestynyt ruotsinkielinen sanomalehti.


title: Österbotten (sanomalehti)

text: "Österbottenin" perustaja ja toimittaja oli kansakoulunopettaja Anders Svedberg. Luonteeltaan se oli Pohjanmaan ruotsinkieliselle maaseutuväestölle suunnattu kristillis-siveellinen kansanlehti. Se ajoi kansansivistystä ja oli kielipoliittisesti maltillinen. Aluksi kerran ja myöhemmin kahdesti kuukaudessa ilmestyneen lehden levikki oli suurimmillaan 650 kappaletta vuonna vuonna 1865. Vuoden 1878 lopussa se lopetettiin taloudellisesti kannattamattomana. Myöhemmin Svedberg perusti Uuteenkaarlepyyhyn "Österbottniska Postenin".


title: Eino Pukkila

text: Eino Olavi Pukkila (6. helmikuuta 1905 Valkeala – 19. marraskuuta 1989) oli suomalainen sotakirjailija.


title: Arden

text: Arden on seuraavien henkilöiden sukunimi:


title: Kauhavan lento-onnettomuus 1958

text: Kauhavan lento-onnettomuus 19.9.1958 tapahtui, kun ilmavoimien kaksi Focke-Wulf Stieglitz –konetta törmäsi toisiinsa ilmassa. Molempien koneiden ohjaajat saivat surmansa.


title: Kauhavan lento-onnettomuus 1958

text: Ilma RUK 30:n upseerioppilaat Jouko Pihkala ja Yrjö Rosti olivat eilen aamupäivällä nousseet ilmaan armeijan Stieglitz alkeiskoulukoneilla. Pihkala lensi konetta SZ-7 ja Rosti SZ-28. Molempien oli määrä harjoitella taitolentoa ja oli kummallakin jo takanaan n. 30 lentotuntia. Harjoitus sujuikin hyvin aina klo 10.47 saakka, jolloin Rostin ohjaama kone joutui syöksykierrettä tekevän Pihkalan koneen alle. Yhteentörmäystä ei voitu välttää ja koneet putosivat romuna maahan, Rostin kone hieman ennen Pihkalan konetta.


title: Kauhavan lento-onnettomuus 1958

text: Molemmille nuorille lentäjille oli määrätty oma taitolentoalueensa, kuten tavallista. Oppilas Pihkala oli noussut koneineen omalla alueellaan noin 1200 metriin ja lähti sieltä suorittamaan syöksykierrettä. Arvostelulautakunta seurasi kentällä hänen suoritustaan ja arvosteli sitä.


title: Kauhavan lento-onnettomuus 1958

text: Pihkalan päästyä syöksykierteessä noin tuhanteen metriin, ilmestyi oppilas Rostin kone yht'äkkiä vaakalennossa sen alle. Pihkalan kone iski ilmassa Rostin koneen vasempaan siipeen ja molemmat koneet syöksyivät maahan.


title: Kauhavan lento-onnettomuus 1958

text: Onnettomuudessa saivat surmansa upseerioppilaat Jouko Paavo Pihkala (s.1939) ja Yrjö Eino Kalevi Rosti (s. 1939)


title: Kauhavan lento-onnettomuus 1958

text: Onnettomuuden syyksi todettiin lentäjien virhe.


title: Pär Hansson

text: Pär Hansson on seuraavien henkilöiden nimi:


title: Sa Dingding

text: Sa Dingding ()(s. 27. joulukuuta 1983) on kiinalainen laulaja ja lauluntekijä. Dingdingilla on Han-kiinalaiset ja mongolialaiset sukujuuret, ja hän laulaa kiinaksi, sanskritiksi, tiibetiksi ja kuvitteellisella kielellä. Hän myös soittaa kappaleissaan perinteisiä soittimia kuten guzhengia ja morin huuria.


title: Sa Dingding

text: Dingding syntyi nimellä Zhou Peng () Sisä-Mongoliassa, Kiinassa. Hänen isänsä oli Han-kiinalainen ja äiti mongolialainen. Sisä-Mongoliassa Dingding asui isoäitinsä luona ja tutustui etnisten vähemmistöjen musiikkiin. Hän kiinnostui myös buddhalaisuudesta ja alkoi opiskella itsenäisesti sanskritia ja tiibetiä. Myöhemmin hän muutti Pekingiin opiskelemaan musiikkia.


title: Sa Dingding

text: 18-vuotiaana Dingding julkaisi syntymänimellään ensimmäisen albuminsa "Dong Ba La". Vuonna 2006 kappale "Holy Incense" esiintyi Sherwood Hun elokuvassa "Prince of the Himalayas".


title: Sa Dingding

text: Vuonna 2007 Dingding julkaisi albumin "Alive", jota Universal levitti useissa maissa. Hongkongissa albumin ohella julkaistiin DVD, joka sisälsi musiikkivideoita, remixin kappaleesta "Alive" (万物生), tuotantomateriaalia ja kiinankielisen version kappaleesta "Mama Tian Na" (妈妈天那).


title: Sa Dingding

text: Vuonna 2008 Dingding voitti BBC Radio 3:n Aasian-Tyynenmeren alueen musiikkipalkinnon, ja pääsi esiintymään Royal Albert Hallissa eurooppalaiselle yleisölle. Samana vuonna hän myös julkaisi singlen "Qin Shang". Vuoden 2008 Sichuanin maanjäristyksen jälkeen Dingding sävelsi Deep Forestin Eric Mouquetin kanssa kappaleen "Won't Be Long" kerätäksen varoja hätäapuun.


title: Sa Dingding

text: Dingdingin uusin albumi "Harmony" (天地合) julkaistiin tammikuussa 2010.


title: Reino Silvanto

text: Reino Vilho (Wilhelm) Silvanto (sukunimi vuoteen 1929 saakka "Sylvander"; 21. heinäkuuta 1883 Helsinki – 29. tammikuuta 1943 Helsinki) oli suomalainen diplomaatti ja kirjailija. Hän käytti suomentajana myös nimimerkkejä "R.W.S", "Reino Silva" ja "Reino Silvala".


title: Reino Silvanto

text: Silvannon vanhemmat olivat puuseppä Karl Kristoffer Sylvander ja Elviira Kallentytär. Hän pääsi ylioppilaaksi 1903 Helsingin reaalilyseosta ja valmistui Helsingin yliopistosta filosofian kandidaatiksi 1908 ja maisteriksi 1910. Silvanto oli aluksi opettajana eri oppilaitoksissa Helsingissä, Forssassa ja Kotkassa. Hän oli Suomen tietotoimiston palveluksessa 1918 ja toimi sitten asianajotoimisto Sarkanen & Helmeen liikeosaston osastopäällikkönä 1918-1920.


title: Reino Silvanto

text: Reino Silvanto toimi Suomen edustajana Latviassa vuodesta 1920 ja Suomen Latvian suurlähettiläänä vuosina 1926–1927. Silvanto lähti ulkoasiainhallinnon palveluksesta 1929 ja hän toimi sittemmin kirjailijana ja kääntäjänä Helsingissä.


title: Reino Silvanto

text: Silvanto suomensi muun muassa puolan-, tšekin- ja venäjänkielistä kaunokirjallisuutta (Anton Tšehov, Nikolai Gogol, Maksim Gorki, Henryk Sienkiewicz, Władysław Reymont, Karel Čapek). Hän kirjoitti myös Sammatin pitäjän historian sekä julkaisi kaksi uutta puolalaista proosaa esitellyttä antologiaa: "Nuori Puola" (1916) ja "Valkoinen kotka" (1937).


title: Reino Silvanto

text: Silvanto oli vuodesta 1912 lähtien naimisissa lääketieteen lisensiaatti Olga Saastamoisen kanssa.


title: Barbie Pähkinänsärkijä-baletissa

text: Barbie Pähkinänsärkijä-baletissa on Barbie-nukkeihin perustuva animaatioelokuva vuodelta 2001.


title: Barbie Pähkinänsärkijä-baletissa

text: Elokuvassa Barbie-nukkehahmo on sijoitettu Pjotr Tšaikovskin kuuluisan "Pähkinänsärkijä"-baletin maisemiin, ja elokuva käyttää baletin musiikkia. Pähkinänsärkijän roolissa on luonnollisesti Ken. Alkuperäiseen "Pähkinänsärkijään" verrattuna elokuvassa on enemmän seikkailuja ja sivuhahmoja.


title: Hannes Salovaara

text: Hannes Aadolf Salovaara, sukunimi vuoteen 1905 "Sillgren" (5. marraskuuta 1886 Kaarina – 24. helmikuuta 1935 Helsinki) oli suomalainen oppikoulun lehtori, kasvi- ja eläintieteestä kirjoittanut tietokirjailija ja suomentaja.


title: Alexandra (Yhdistyneen kuningaskunnan kuningatar)

text: Kuningatar Alexandra (Alexandra Caroline Marie Charlotte Louise Julia; 1. joulukuuta 1844 Kööpenhamina, Tanska –20. marraskuuta 1925) oli tanskalainen prinsessa, joka avioitui Ison-Britannian kruununperijän Walesin prinssi Edwardin kanssa vuonna 1863. Walesin prinsessa Alexandrasta tuli kuningatar hänen anoppinsa kuningatar Viktorian kuollessa 1901 ja prinssi Edwardin noustessa valtaistuimelle. Kuningatar Alexandra oli melko suosittu Yhdistyneessä kuningaskunnassa osin miehensä suosion takia ja osin oman hyväntekeväisyytensä ansiosta.


text: Kuningatar Alexandrasta tuli leskikuningatar ja kuningataräiti vuonna 1910, jolloin hänen miehensä kuoli.


text: Kuningatar Alexandra oli Euroopan apeksi kutsutun Tanskan kuningas Kristian IX:n tytär, joten hän oli muun muassa Venäjän keisarinna Maria Fjodorovnan (Dagmar), Kreikan toisen kuninkaan Yrjön ja Tanskan kuningas Fredrikin sisar. Äitinsä Hessen-Kasselin Louisen kautta hän oli sukua muun muassa Suomen valitulle kuninkaalle Hessen-Kasselin Fredrik Kaarlelle, joka oli hänen serkkunsa.


text: Kuningatar Alexandralla ja kuningas Edwardilla oli kuusi lasta:


title: Randall Davidson

text: Randall Thomas Davidson (7. huhtikuuta 1848 – 25. toukokuuta 1930) oli Canterburyn arkkipiispa vuosina 1903–1928. Hän oli ensimmäinen eläkkeelle jäänyt arkkipiispa.


title: Randall Davidson

text: Pappisuransa alkuaikoina Davidson toimi arkkipiispa Archibald Campbell Taitin henkilökohtaisena pappina ja meni naimisiin tämän tyttären kanssa. Sittemmin hän toimi Windsorin tuomiorovastina vuosina 1883–1891, valmistui teologian tohtoriksi 1890. Hän toimi Rochesterin piispana vuodesta 1891 vuoteen 1895, jolloin hänet valittiin Winchesterin piispaksi. Canterburyn arkkipiispaksi hänet vihittiin vuonna 1903 ja hän toimi virassa vuoteen 1928, jolloin jäi eläkkeelle.


title: Aviva Stadium

text: Aviva Stadium on stadion Dublinissa, Irlannissa. Stadion avattiin 14. toukokuuta 2010 ja se toimii Irlannin rugby union -maajoukkueen ja jalkapallomaajoukkueen kotikenttänä. Kyseiset lajiliitot myös omistavat stadionin. Maaotteluiden ohella stadionilla on pelattu muun muassa Eurooppa-liigan finaali ja Nations Cup 2011.


title: Aviva Stadium

text: Aviva Stadium rakennettiin samalle paikalle kuin entinen kansallisstadion Lansdowne Road, joka purettiin 2007. Stadionin rakentaminen maksoi noin 410 miljoonaa euroa. Stadionin nimioikeudet on myyty vakuutusyhtiö Avivalle 10 vuodeksi.


title: Aviva Stadium

text: Aviva Stadiumille mahtuu 51 700 katsojaa.


title: Rafael Laethén

text: Jakob Rafael Laethén (30. maaliskuuta 1845 Pyhäjärvi Vpl – 6. marraskuuta 1898 Tampere) oli suomalainen pankinjohtaja, säveltäjä ja runoilija.


title: Rafael Laethén

text: Laethénin vanhemmat olivat lukkari Jakob Laethén ja Anna Fredrika Anttonen. Hän pääsi ylioppilaaksi 1864 Kuopion lukiosta ja opiskeli sitten oikeustiedettä Helsingin yliopistossa, mutta ei suorittanut mitään tutkintoa. Hän oli naimisissa vuodesta 1876 Gustafva (Nipu) Ahrenbergin (k. 1936) kanssa. Laethén toimi 1870-luvulla Yhdyspankin Helsingin konttorin virkailijana ja Borgströmin tupakkatehtaan kassanhoitajana, mutta oli sitten mukana perustamassa Kansallis-Osake-Pankkia, jonka johtokunnan jäsenenä hän toimi 1889–1897 ja väliaikaisena pääjohtajana 1891-1892. Tampereen Osake-Pankin pääjohtajaksi hän tuli 1898, mutta kuoli myöhemmin samana vuonna. Laethén laati alaltaan suomenkielisen pankkisanaston.


title: Rafael Laethén

text: Laethénin sävellyksiä ovat muun muassa "Lintuselle" ("Sanopa laululintu, selitä sirkkunen") Elias Lönnrotin sanoituksella sekä Aleksis Kiven "Kanervala"-runokokoelman runoon perustuva "Keinu", samoin kuin "Mit deinen blauen Augen", "Nyt taisteluun me riennämme", "Suksimiesten laulu", "Isänmaa", "Iltalaulu" ja "Kehtolaulu sydämelleni". Keräämiään karjalaisia kansanlauluja hän sovitti mieskuorolle ja julkaisi nimimerkillä "ae-ae" joukon runoja savokarjalaisten "Koitar"-albumissa.


title: Love Kirjat

text: Love Kirjat oli vuonna 1977 perustettu suomalainen kirjankustantamo. Se julkaisi noin sata kirjaa. Love Kirjoja pidetään ensimmäisenä suomalainena riippumattomana pienkustantamona. Kustantamon perusti viisi kirjallisuuden harrastajaa, joista yksi oli Peter von Bagh. Sen innoittajana toimi levy-yhtiö Love Records. Kustantamo toimi noin 30 vuotta. 2000-luvulla WSOY julkaisi uusintapainoksia Love Kirjojen julkaisemista kirjoista ja myös uusia kirjoja käyttäen Love Kirjat -tuotemerkkiä.


title: Heritage

text: Heritage on progressiivista metallia soittavan Opethin kymmenes studioalbumi, joka julkaistiin 13. syyskuuta 2011 Roadrunner Recordsin kautta. Albumi nousi Suomen virallisen listan sijalle 2.


title: Heritage

text: Opeth lähti juhlistamaan 20 vuoden taivaltaan maailmankiertueella, kun Watershedin julkaisusta oli kulunut jo lähes kaksi vuotta. Tämän kiertueen keikalta yhtye myös kuvasi toistaiseksi uusimman live-DVD:nsä. Tämän jälkeen, joulukuun alussa, yhtye ilmoitti menevänsä tulevan vuoden alusta studioon äänittämään kymmenettä studioalbumia. Toukokuun lopulla levyn nimi "Heritage" julkistettiin. Muutaman päivän päästä yhtye julkisti myös Travis Smithin tekemän kansitaiteen. Albumin äänitysten jälkeen jäsenten yhteinen päätös kosketinsoittaja Per Wiberg eroamisesta varmistui. Wiberg soittaa kuitenkin vielä tulevalla levyllä.


title: Heritage

text: Uudelle levylle keulahahmo Mikael Åkerfeldt on kertonut, että albumilla ei kuulla yhtään aggressiivista ja death metalille ominaista murinalaulua, vaan se on Damnationin jälkeen toinen Opethin levy, jolla sitä ei kuulla. Se muistuttaa hänen sanojensa mukaan Damnationia. Sen soundit ovat aika pitkälle 70-luvulta.


title: Heritage

text: Albumin ensimmäinen singlejulkaisu oli The Devil's Orchard, joka pääsi julkisuuteen singlenä elokuussa 2011.


title: All of the Lights

text: All of the Lights on Kanye Westin tammikuussa 2011 julkaistu kappale, jolla vierailee Rihanna. Se on tehty vuonna 2010 New Yorkissa. Se julkaistiin neljäntenä singlenä Kanye Westin viidenneltä studioalbumilta, "My Beautiful Dark Twisted Fantasy".


title: Anete Jēkabsone-Žogota

text: Anete Jēkabsone-Žogota (s. 12. elokuuta 1983 Riika) on latvialainen koripalloilija. Hän pelaa Fenerbahçessa Turkissa. Hän on VEF Rīgan entisen tähtipelaajan Andris Jēkabsonsin tytär.


title: Anete Jēkabsone-Žogota

text: Aikaisemmin Jēkabsone-Žogota pelasi Moskovan Dynamossa, johon hän siirtyi kaudeksi 2006–2007 Ainārs Zvirgziņšin tultua valituksi joukkueen päävalmentajaksi. Ennen siirtoaan hän pelasi ranskalaisissa USO Mondevillessä ja CJM Bourges Basketissa.


title: Anete Jēkabsone-Žogota

text: Vuonna 2007 Jēkabsone-Žogota osallistui Latvian maajoukkueessa toiseen EM-lopputurnaukseensa. Hän oli turnauksen toiseksi paras pistenainen 17,2 pisteellään ottelua kohden. Hänet myös valittiin turnauksen tähdistöjoukkueeseen.


title: Anete Jēkabsone-Žogota

text: Vuoden 2008 olympialaisissa hän oli neljänneksi paras pistenainen 15,8 pisteellään ja toiseksi paras syöttäjä 4,0 syötöllään ottelua kohden.


title: Anete Jēkabsone-Žogota

text: Vuonna 2009 Jēkabsone-Žogota siirtyi kesäkuun lopulla vapaana pelaajana Connecticut Suniin Women's National Basketball Associationiin.


title: Anthony Weiner

text: Anthony David Weiner (s. 4. syyskuuta 1964 Brooklyn, New York) on entinen yhdysvaltalainen demokraattien poliitikko. Hän toimi kongressiedustajana New Yorkista vuosina 1999–2011.


title: Anthony Weiner

text: Weiner opiskeli valtio-oppia New Yorkin osavaltionyliopistossa valmistuen vuonna 1985. Hän oli aktiivinen opiskelijapolitiikassa ja aloitti valmistumisensa jälkeen työt silloiselle demokraattien kongressiedustaja Chuck Schumerille. Weiner valittiin edustajainhuoneeseen vuoden 1998 vaaleissa, jolloin hän täytti Schumerin paikan tämän päästyä New Yorkin senaattoriksi. Hänet valittiin uudelleen kuudelle kaudelle, josta viimeinen jäi kuitenkin kesken Weinerin jouduttua eroamaan virastaan.


title: Anthony Weiner

text: Toukokuussa 2011 Weiner joutui kohu-uutisoinnin kohteeksi lähetettyään itsestään puolialastomia kuvia nuorelle naiselle Twitterissä. Hän väitti aluksi joutuneensa hakkeroinnin tai kuvamanipulaation kohteeksi. Lehdistötilaisuudessa 6. kesäkuuta Weiner kuitenkin myönsi tapahtuneen ja sen, että on käynyt sopimattomia keskusteluja kuuden naisen kanssa. Hän ilmoitti ensin, ettei eroa tapahtuneen takia virastaan vaan hakeutuu hoitoon, mutta koska kohu kuitenkin vaikeutti demokraattisen puolueen toimintaa, puoluetoverit kehottivat häntä eroamaan, ja hän jätti eronpyynnön 16. kesäkuuta. Weineria pidettiin vahvana New Yorkin pormestariehdokkaana tulevissa vuoden 2013 vaaleissa.


title: Anthony Weiner

text: Weiner avioitui Hillary Clintonin erityisavustaja Huma Abedinin kanssa heinäkuussa 2010. Heillä on joulukuussa 2011 syntynyt poika. Elokuussa 2016 Abedin ilmoitti hakevansa eroa Weinerin uuden viestiskandaalin vuoksi. Huhtikuussa 2016 tuli teatterilevitykseen hänen seksiviestiskandaaliaan ja epäonnistuneita vuoden 2013 New Yorkin pormestarinvaaleja käsittelevä dokumenttielokuva Weiner, jossa seurataan Weinerin pormestarinvaalikampanjan ylä- ja alamäkiä loppuen pari vuotta myöhempään vaiheeseen kun skandaali on jo hälvennyt. Weiner kertoo omia näkemyksiään tapahtuneista ja siitä, miten skandaalit ja mediaryöpytys ovat vaikuttaneet hänen henkilökohtaiseen elämäänsä ja ihmissuhteisiinsa.


title: Waiting for Tonight

text: "Waiting for Tonight" on yhdysvaltalaisen laulajan Jennifer Lopezin esikoisalbumin "On the 6" kolmas single. Single julkaistiin kesäkuussa 1999 ja se sijoittui Yhdysvaltojen "Billboard Hot 100" -singlelistalla parhaimmillaan sijalle kahdeksan ja Iso-Britannian singlelistan viidenneksi. Myös kappaleen espanjankielinen versio "Una Noche Más" julkaistiin "On the 6" -albumilla. Lopez esitti singlen Hex Hector -remix-version vierailleissaan television komediasarjassa "Will & Grace".


title: Waiting for Tonight

text: Yhdysvaltalaisen naispoptrion 3rd Party:n alkuperäisversio "Waiting for Tonight" -kappaleesta julkaistiin vuonna 1997 heidän albumillaan "Alive".


title: Waiting for Tonight

text:
A1. "Waiting for Tonight" (Hex's Momentous Club Mix) - 11:15
A2. "Waiting for Tonight" (Pablo Flores Spanglish Miami Radio Edit) - 3:56
B1. "Waiting for Tonight" (Pablo Flores Miami Mix) - 10:00
B2. "Waiting for Tonight" (Hex's Momentous Video Edit) - 4:50
A1. "Waiting for Tonight" (Metro Mix) - 5:53
A2. "Waiting for Tonight" (Pablon Miami Mix Spanglish Edit) - 3:59
B1. "Waiting for Tonight" (Futureshock Midnight at Mambo Remix) - 8:36
B2. "Waiting for Tonight" (Hex's Momentous Club Mix) - 11:17
A1. "Waiting for Tonight" (Hex's Momentous Club Mix) - 11:17
A2. "Waiting for Tonight" (Hex's Momentous A Cappella) - 3:32
B1. "Waiting for Tonight" (Pablon Miami Mix) - 10:04
B2. "Waiting for Tonight" (Pablon Miami Mix - Spanglish Radio Edit) - 3:59
A1. "Una Noche Más" (Pablo Flores Miami Mix)
A2. "Waiting for Tonight" (Hex's Momentous Dub)
B1. "Waiting for Tonight" (Matt & Vito's Vox Club Mix)
B2. "Waiting for Tonight" (Power Dub)
A1. "Waiting for Tonight" (Metro Club Mix)
A2. "Waiting for Tonight" (Albumiversio)
B1. "Waiting for Tonight" (Pablo Flores Miami Mix)


title: Maksukatto

text: Maksukatto tarkoittaa Suomessa sosiaali- ja terveydenhuollon palvelujen käyttäjältä kalenterivuoden aikana perittävien asiakasmaksujen enimmäismäärää. Maksukaton ylittymisen jälkeen maksukattoon sisältyvät palvelut ovat pääsäännön mukaan maksuttomia lukuun ottamatta lyhytaikaisen laitoshoidon kustannuksia. Maksukatto on otettu käyttöön vuoden 2000 alussa kohtuuttoman korkeaksi nousevan maksurasituksen estämiseksi.


title: Maksukatto

text: Vuonna 2014 maksukatto on 679 euroa.


title: Tulivuori (elokuva)

text: Tulivuori () on vuonna 1997 ilmestynyt yhdysvaltalainen katastrofielokuva, jonka on ohjannut Mick Jackson. Elokuvan pääosissa esiintyvät muiden muassa Tommy Lee Jones ja Anne Heche. "Tulivuori" julkaistiin samana vuonna kuin toinen tulivuoriaiheinen elokuva, "Dante’s Peak".


title: Poppelikoivu

text: Poppelikoivu ("Betula populifolia") on Pohjois-Amerikan itäosista kotoisin oleva pienikokoinen, kesävihanta puu, joka kuuluu koivujen sukuun ja koivukasvien heimoon. Se muistuttaa paljon rauduskoivua, joka on sitä suurempi ja tyvestä rosokaarnainen. Samalla alueella tavattavasta paperikoivusta sen erottaa helpoiten pitkäsuippuisista lehdistä, sileästä kaarnasta ja mustista läiskistä oksien tyvessä.


title: Poppelikoivu

text: Poppelikoivu on nopeakasvuinen ja lyhytikäinen puu, joka kasvaa keskimäärin 6–9 metriä korkeaksi ja alkaa tuottaa siementä 8 vuoden ikäisenä. Sillä on lähelle maanpintaa levittäytyvä juuristo, yleensä monihaarainen runko, kapean kartiomainen latvus ja lyhyet, kierot haarat. Kaarna on nuorissa puissa tumman punaruskeaa, mutta muuttuu puun vanhetessa valkoiseksi tai harmaanvalkoiseksi ja tummenee tyveä kohti. Kaarna ei kesi juuri lainkaan mutta siinä on pitkiä, mustia korkkihuokosrivejä.


title: Poppelikoivu

text: Kuluvan vuoden kasvainranka on kalju tai hienokarvainen ja pienten hartsikyhmyjen peittämä; se ei tuoksu metyylisalisylaatille kuten kelta- ja sokerikoivulla. Lehdet sijaitsevat varrella vuorottain, ja lehtiruoti on silmiinpistävän hento. Lehtilapa on 3–10 senttimetriä pitkä, leveän puikea tai kolmiomainen, tylppä- tai suippotyvinen ja kärjestä pitkäsuippuinen. Lehtilaita on toissahainen ja alapinta kalju tai hienokarvainen.


title: Poppelikoivu

text: Poppelikoivu on yksikotinen kasvi, joka kukkii huhti–toukokuussa ja kantaa hedelmää syys–lokakuussa. Sen pienet kukat sijaitsevat erillisissä hede- ja eminorkoissa. Jopa 7,5 senttimetriä pitkät hedenorkot ovat keltaisia ja riippuvat oksien kärjistä. Pienemmät eminorkot ovat pystyjä ja vihreitä mutta kääntyvät pölytyksen jälkeen alaspäin ja kypsyvät ruskeiksi, lieriömäisiksi hedelmänorkoiksi, joissa on runsaasti siipipalteisia pähkylöitä. Norkot hajoavat kypsinä ja siemenet leviävät tuulen mukana puun ympäristöön.


title: Poppelikoivu

text: Poppelikoivu on kotoisin Pohjois-Amerikan itäosista. Sen levinneisyysalue ulottuu koillisessa Nova Scotiaan, lännessä Ontarion eteläreunalle ja etelässä New Jerseyhyn, New Yorkiin ja Pennsylvaniaan. Yksittäisiä esiintymiä on lisäksi Pohjois-Ohiossa, Virginiassa ja Pohjois-Carolinan länsireunalla.


title: Poppelikoivu

text: Poppelikoivu on pioneeripuu, joka valtaa nopeasti metsäpalojen tuhoamia alueita, hakkuuaukioita ja hylättyjä peltoja. Se menestyy aurinkoisilla paikoilla, kosteassa ja hyvin vettä läpäisevässä maaperässä, 100–600 metrin korkeudessa merenpinnasta. Yleensä se kasvaa virtaavan veden äärellä, järvien rannoilla ja soilla mutta myös kuivemmilla hiekka- ja soramailla.


title: Poppelikoivu

text: Poppelikoivun puuta on helppo työstää ja se soveltuu erinomaisesti sorvaukseen. Siitä tehdään muun muassa lankarullia, pyykkipoikia ja koriste-esineitä, minkä ohella sitä käytetään paljon polttopuuna. Pienen kokonsa takia sen taloudellinen merkitys on kuitenkin huomattavasti vähäisempi kuin paperikoivulla. Irokeesit hoitivat poppelikoivulla peräpukamia, kun taas mi'kmaqit paransivat sillä tulehtuneita haavoja ja käyttivät sitä oksetusaineena.


title: Poppelikoivu

text: Poppelikoivu on myös tärkeä ravinnonlähde monille villieläimille. Majavat ja puupiikkisiat jyrsivät sen kuorta ja puuta. Mahlatikat juovat mahlaa, röyhelöpyylle kelpaavat hedenorkot ja silmut ja amerikanvihervarpunen, tiaiset ja monet muut laululinnut syövät siemeniä. Lumikenkäjänis, hirvi ja valkohäntäpeura käyttävät puolestaan talviravintonaan sen vuosikasvaimia.


title: S. P. Kesti

text: Samuel Petter Kesti (20. maaliskuuta 1856 Teuva – 29. marraskuuta 1909 Ylivieska) oli suomalainen kansankirjailija.


title: Pépé le Moko

text: Pépé le Moko on ranskalainen, Julien Duvivierin ohjaama elokuva vuodelta 1937. Pääosissa ovat Jean Gabin ja Mireille Balin. Gabin näyttelee elokuvan nimihenkilöä, joka pakenee poliisia piileskelemällä Algerin kaupungin Kasbahissa. Elokuva perustuu Henri La Barthen samannimiseen romaaniin.


title: Vívó és Atlétikai Club

text: Vívó és Atlétikai Club eli VAC Budapest tai pelkkä VAC oli budapestilainen jalkapalloseura. Seura perustettiin 1888 ja lakkautettiin 1940. Seura oli tarkoitettu vain juutalaisille. Toiminta aloitettiin uudelleen 1945. Seura pelasi Unkarin pääsarjassa vuosina 1921–26. Parhaimmillaan se sijoittui viidenneksi kaudella 1923–24. Seurassa pelasi kaksi maajoukkuepelaajaa: Lajos Fischer (9 maaottelua Unkarin maajoukkueessa) ja Dezső Grósz (2 maaottelua).


title: Taivas ei tunne suosikkeja

text: Taivas ei tunne suosikkeja ("Bobby Deerfield") on Sydney Pollackin ohjaama yhdysvaltalainen elokuva vuodelta 1977. Se perustuu Erich Maria Remarquen samannimiseen romaaniin. Autourheiluaiheisen elokuvan pääosia näyttelevät Al Pacino ja Marthe Keller.


title: Taivas ei tunne suosikkeja

text: Elokuva sai kriitikoilta negatiivisen vastaanoton, joskin Pacinon roolisuoritusta kehuttiin. Hän sai suorituksestaan Golden Globe -ehdokkuuden.


title: Taivas ei tunne suosikkeja

text: "Video-oppaassa" vuodelta 1994 Sam Inkinen kutsuu elokuvaa karseaksi urheiludraamaksi ja antaa sille kaksi tähteä viidestä, mikä vastaa sanallista arviota ”keskinkertainen”.


title: Marija Karan

text: Marija Karan (s. 29. huhtikuuta 1982 Belgrad, Jugoslavia) on serbialainen näyttelijä ja malli.


title: Marija Karan

text: Karan esiintyi kotimaassaan "Ljubav, navika, panika" -komediasarjassa vuosina 2005–2006, kunnes teki vierasroolin brittiläisessä draamasarjassa "Sairaalaelämää". Tammikuussa 2011 Karan esiintyi ensimmäisen kerran Hollywood-elokuvassa "The Rite", jossa pääosaa esittivät Colin O’Donoghue ja Anthony Hopkins. Hänellä oli myös rooli vuonna 2011 ilmestyneessä toimintaelokuvassa "Assassination Games".


title: Marija Karan

text: Näyttelemisen ohella Karan tekee myös mallintöitä.


title: Kirjailijaelämää

text: Kirjailijaelämää () on Arthur Hillerin ohjaama elokuva, joka sai ensi-iltansa 18. kesäkuuta 1982. Siinä esiintyvät muun muassa Al Pacino, Dyan Cannon ja Tuesday Weld. Israel Horowitzin käsikirjoittama elokuva kertoo ihmissuhdeongelmien vaivaamasta Broadway-kirjoittajasta, Ivan Travalianista, joka yrittää kirjoittaa näytelmää "English with Tears".


title: Kirjailijaelämää

text: Elokuva sai negatiivisen vastaanoton kriitikoilta, mutta Al Pacino sai siitä huolimatta Golden Globe -ehdokkuuden roolisuorituksestaan. "Video-oppaassa" vuodelta 1995 Bello Romano antoi elokuvan Suomessa julkaistulle VHS-kasettiversiolle kolme tähteä viidestä, mikä teoksen mukaan vastaa sanallista arviota ”hyvä”. Hänestä filmi voittaa puolelleen humaanisuudellaan ja tasaisen hyvällä näyttelijäntyöllä.


title: The Local Stigmatic

text: The Local Stigmatic on David Wheelerin ohjaama lyhyelokuva. Sen tuottajana toimi Al Pacino, joka myös esiintyy elokuvassa yhdessä Paul Guilfoylen ja Joseph Maherin kanssa. Elokuva kuvattiin 1980-luvun lopulla, ja se esitettiin New Yorkin Museum of Modern Artissa maaliskuussa 1990. Elokuvaa ei koskaan esitetty elokuvateattereissa, mutta se julkaistiin DVD:llä osana Pacinon tuottamien ja ohjaamien elokuvien kokoelmaa "The Al Pacino Box Set".


title: The Local Stigmatic

text: Elokuva seuraa kahta englantilaista ystävää, jotka kävelet ympäri Lontooa keskustellen vinttikoirakilpailuista ja Winston Churchillista. Se perustuu Heathcote Williamsin näytelmään.


title: Getawaycab

text: Getawaycab on suomalainen indierock-yhtye. Yhtye on esiintynyt 11 eri maassa, ja heidän musiikkiaan on julkaistu Suomessa, Englannissa ja Venäjällä.


title: Autorekisterikeskus

text: Autorekisterikeskus (lyhenne "ARK") oli vuosina 1966–1994 toiminut Suomen valtion virasto, joka ylläpiti valtakunnallista ajoneuvorekisteriä ja hoiti autokatsastustoimintaa.


title: Autorekisterikeskus

text: Autorekisterikeskus perustettiin vuonna 1966 valtion väliaikaiseksi virastoksi ja se vakinaistettiin seuraavana vuonna. Autokatsastus ja kuljettajantutkinnot siirtyivät kunnallishallinnolta vastaperustettuun Autorekisterikeskukseen 1968. Ajokorttirekisterin ylläpito lisättiin viraston tehtäviin vuonna 1972. Katsastustoiminnan kilpailuttamisen myötä Autorekisterikeskus muutettiin 1994 liikelaitokseksi ja vuoden 1996 alusta lukien siitä muodostettiin valtion osakeyhtiö Suomen Autokatsastus Oy (nykyinen A-Katsastus). Ajoneuvorekisterien ylläpito ja muut hallinnolliset tehtävät siirtyivät samassa yhteydessä perustetulle ajoneuvohallinnolle eli AKE:lle.


title: Esko Rautionaho

text: Esko Olavi Rautionaho (s. 23. syyskuuta 1950 Rovaniemi) on suomalainen, 1970-luvulla kahdesti arvokilpailuissa kymmenen parhaan joukkoon sijoittunut mäkihyppääjä.


title: Esko Rautionaho

text: Seuratasolla "Piki" Rautionaho edusti Ounasvaaran Hiihtoseuraa. Hän voitti Suomen-mestaruuden suurmäessä vuosina 1970, 1972 ja 1973, normaalimäessä vuonna 1975 sekä joukkuemäessä kuusi kertaa. Salpausselällä hän voitti vuonna 1976, Puijolla vuonna 1972, Ounasvaaralla vuosina 1975, 1976 ja 1979 sekä Ruotsin hiihtokisoissa vuonna 1972.


title: Sol C. Siegel

text: Sol C. Siegel (30. maaliskuuta 1903 New York, New York – 29. joulukuuta 1982 Los Angeles, Kalifornia) oli yhdysvaltalainen elokuvatuottaja. Hän oli alun perin sanomalehtitoimittaja ja myöhemmin levy-yhtiön myyntipäällikkö. Siegel saapui Hollywoodiin vuonna 1934, ja oli mukana avustamassa fuusiossa, jonka tuloksena syntyi Republic Pictures -elokuvatuotantoyhtiö. Siegel oli yhtiössä tuottajana vuoteen 1940, jolloin hän siirtyi Paramountille, ja sieltä edelleen 20th Century Foxille vuonna 1947 ja Metro-Goldwyn-Mayerille 1956. 1960-luvun alussa Siegelistä tuli itsenäinen elokuvatuottaja.


title: Emir Bajrami

text: Emir Bajrami (s. 7. maaliskuuta 1988 Pristina, Jugoslavian sosialistinen liittotasavalta) on kosovolaissyntyinen ruotsalainen jalkapalloilija. Hän edustaa Hollannin Eredivisiessä pelaavaa Twenteä. Bajrami voi pelata laitalinkkinä tai keskikenttäpelaajana.


title: Emir Bajrami

text: Jugoslaviassa syntynyt Bajrami pelasi juniorina Köping FF:ssä, josta hän siirtyi IF Elfsborgiin vuonna 2006. Hän voitti seurassa heti Allsvenskanin mestaruuden kaudella 2006, mutta avainpelaajaksi hän nousi vasta vuonna 2008. Hän pelasi seurassa vuoteen 2010 ja teki 80 Allsvenskanin ottelussa 15 maalia.


title: Emir Bajrami

text: Toukokuussa 2010 Bajrami teki nelivuotisen sopimuksen Eredivisien hallitsevan mestarin FC Twenten. Siirtosummaa ei kerrottu julkisuuteen. Huhujen mukaan siirtosumma oli noin 2,5 miljoonaa euroa. Ensimmäisellä kaudellaan Bajrami voitti Alankomaiden supercupin ja Alankomaiden cupin. Hän pelasi Eredivisiessä 21 ottelua ja viimeisteli niissä yhden maalin Twenten jäädessä sarjassa toiseksi Ajaxin jälkeen. Bajrami kärsi kauden aikana myös loukkaantumisista ja oli sivussa useita viikkoja.


title: Emir Bajrami

text: Bajrami edusti Ruotsia alle 21-vuotiaiden EM-kilpailuissa vuonna 2009, jotka olivat Ruotsin kotikisat. Hän debytoi A-maajoukkueessa tammikuun 2010 ystävyysottelussa Omania vastaan. Hän teki ensimmäisen maalinsa maajoukkuessa elokuun 2010 ystävyysottelussa Skotlantia vastaan.


title: Wilhelm Liebknecht

text: Wilhelm Martin Philipp Christian Ludwig Liebknecht (29. maaliskuuta 1826 Gießen – 7. elokuuta 1900 Charlottenburg) oli saksalainen sosiaalidemokraatti. Liebknecht oli yksi Saksan sosiaalidemokraattisen puolueen perustajista, yhdessä August Bebelin kanssa. Hänen poikansa Karl ja Theodor Liebknecht olivat myös poliitikkoja.


title: Mikael Lustig

text: Carl Mikael Lustig (s. 13. joulukuuta 1986 Uumaja, Ruotsi) on ruotsalainen jalkapalloilija. Hän edustaa Skotlannin valioliigassa pelaavaa Celticiä. Lustig pelaa oikeana puolustajana.


title: Mikael Lustig

text: Lustig debytoi Allsvenskanissa kaudella 2005 GIF Sundsvallin riveissä ja pelasi kaudella kahdeksan ottelua tehden kaksi maalia. Seura putosi seuraavaksi kahdeksi kaudeksi sarjatasoa alaspäin ja Lustig jatkoi seurassa pelaten 60 ottelua. Kaudeksi 2008 seura nousi takaisin Allsvenskaniin ja Lustig oli joukkueen avainpelaajia.


title: Mikael Lustig

text: Hän teki kesällä 2008 sopimuksen norjalaisen Rosenborgin kanssa. Hän nousi seuran avauskokoonpanoon ja teki kausilla 2009 ja 2010 neljä maalia ja voitti Tippeligaenin mestaruuden. Rosenborg-vuosinaan Lecce ja West Ham United esittivät kiinnostuksensa Lustigia kohtaan.


title: Mikael Lustig

text: Lustig edusti Ruotsia alle 21-vuotiaiden EM-kilpailuissa vuonna 2009, jotka olivat Ruotsin kotikisat. Hän debytoi A-maajoukkueessa tammikuun 2008 ystävyysottelussa Yhdysvaltoja vastaan. Hän teki ensimmäisen maalinsa maajoukkueessa maaliskuussa 2011 EM-kisojen karsintaottelussa Moldovaa vastaan. Hän on pelannut maajoukkueessa 70 ottelua ja tehnyt niissä kuusi maalia.


title: Hiekoitussantaa toisinaan

text: Hiekoitussantaa Toisinaan on Pekka Myllykoski ja Jytäjemmarit -yhtyeen promosingle vuodelta 2011. Single ei tullut julkiseen myyntiin lainkaan, vaan koko sen 50 kappaleen painos jaettiin promokäyttöön sekä faneille yhtyeen oman kustannusyhtiön Suomen Maaseutumusiikin kautta. Singlen saivat bonuksena kaikki Huojuva Lato -orkesterin "Virran Ola on vielä kuningas" -EP:n etukäteen tilanneet.Sovitukset: Aho, Gustafsson, Kelokaski, Laakso, Ristilä.


title: I Cover the Waterfront

text: ”I Cover the Waterfront” on Johnny Greenin säveltämä ja Edward Heymanin sanoittama musiikkikappale vuodelta 1933.


title: I Cover the Waterfront

text: Kappale perustui Max Millerin samannimiseen kirjaan vuodelta 1932. Vuonna 1933 ilmestyi United Artistsin elokuva "I Cover the Waterfront", joka myös perustui Millerin kirjaan. Elokuvan ja kappaleen julkaisijat pyrkivät käyttämään hyväksi toistensa suosiota: Elokuvan musiikkiraita uusittiin tuotannon viime hetkellä jotta kappale saatiin mukaan, ja elokuvan ilmestymisen jälkeen kappaleen nuottijulkaisuiden kanteen lisättiin väite, että sävellys oli ”United Artistsin samannimisen elokuvan innoittama”.


title: I Cover the Waterfront

text: Kappaleen nauhoittivat sen ilmestymisvuonna useat artistit, mukaan lukien Joe Haymes, Eddy Duchin, Annette Hanshaw, Abe Lyman, Louis Armstrong sekä säveltäjä Green itse. Sekä Haymes että Duchin nousivat kappaleella singlelistalle. Myöhemmin kappaleen ovat äänittäneet muun muassa Lester Young, Art Tatum, Billie Holiday, Sarah Vaughan ja Erroll Garner. Sitä pidetään jazzstandardina.


title: I Cover the Waterfront

text: Kappale seuraa AABA-rakennetta ja on alun perin G-duurissa. Jokainen A-osio alkaa sanoilla ”I Cover the Waterfront”.


title: Out of Nowhere (kappale)

text: ”Out of Nowhere” on Johnny Greenin säveltämä ja Edward Heymanin sanoittama musiikkikappale vuodelta 1931.


title: Out of Nowhere (kappale)

text: Kappaleen nauhoitti ensimmäisenä Bing Crosby levy-yhtiö Brunswickille huhtikuussa 1931. Äänitteestä tuli Crosbyn ensimmäinen listaykköseksi noussut nauhoitus sooloartistina. Kappaletta käytettiin vuonna 1931 myös elokuvan "Dude Ranch" musiikkiraidalla. Myös Leo Reismanin orkesteri, laulajanaan Frank Munn, nousi kappaleella listoille sen julkaisemisvuonna.


title: Out of Nowhere (kappale)

text: Kappale on omistettu Greenin ensimmäiselle vaimolle, joka rohkaisi tätä aloittamaan musiikkiuran. Green oli valmistunut Harvardin yliopistosta ja työskenteli vuoden Wall Streetillä ennen ryhtymistään kokopäivätoimiseksi säveltäjäksi.


title: Out of Nowhere (kappale)

text: Kappale on erityisesti sointukulkunsa ansiosta suosittu improvisaatioväline jazzmusiikissa. Tenorisaksofonisti Coleman Hawkins teki vuonna 1937 Pariisissa nauhoituksen Benny Carterin ja Django Reinhardtin kanssa. Colemanin esityksen vaikutuksesta yksikään tenorisaksofoni ei nauhoittanut kappaletta kahdeksaan vuoteen. Kappaleen ovat levyttäneet myös Charlie Parker, Sonny Stitt, James Moody ja Lena Horne.


title: Out of Nowhere (kappale)

text: Kappaleen sointukulkua on käytetty useissa myöhemmissä sävellyksissä. Tadd Dameronin ”Casbah”, Fats Navarron ”Nostalgia”, Billy Taylorin ”Conversion” ja Lennie Tristanon ”317 East 32nd Street” perustuvat kaikki ”Out of Nowheren” sointuihin. Kappale on rakenteeltaan A-B1-A-B2 ja alun perin G-duurissa.


title: Out of Nowhere (kappale)

text: Sanoituksessa kertoja laulaa kiintymyksestä ”tyhjästä ilmestyneeseen” rakkaaseensa ja pohtii mitä tapahtuisi jos tämä lähtisi pois hänen luotaan. Lopussa kertoja laulaa jäävänsä odottamaan rakkaansa paluuta.


title: Roland West

text: Roland West (1887 Cleveland, Ohio – 31. maaliskuuta 1952 Los Angeles, Kalifornia) oli yhdysvaltalainen elokuvaohjaaja. Hän alkoi ohjata elokuvia vuonna 1918, oltuaan sitä ennen näyttelijänä ja vaudeville-esiintyjänä. Äänielokuvien aikakaudella West ehti ohjata elokuvat "Suurkaupungin varjot" (1929), "The Bat Whispers" (1930) ja "Corsair" (1931) ennen vetäytymistään elokuva-alalta. Vuonna 1935 West joutui epäilyksenalaiseksi osallisuudestaan rakastajattarensa Thelma Toddin vielä nykyäänkin selvittämättömään kuolemaan. Elokuvauran jälkeen West toimi ravintola-alalla.


title: Maykon

text: Maykon Daniel Elias Araújo eli Maykon (s. 20. huhtikuuta 1984 Araranguá, Santa Catarina, Brasilia) on brasilialainen jalkapalloilija, pelipaikaltaan vasen laitapuolustaja tai -linkki. Hän edustaa Portugalin Primeira Ligan Paços de Ferreiraa.


title: Maykon

text: Maykon edusti kotimaassaan Série B:n Paulistaa ja Gamaa. Hän muutti Eurooppaan vuonna 2008, missä hänen ensimmäinen seuransa oli Portugalin liigan Belenenses. Kautta myöhemmin hän siirtyi saman sarjan Paços de Ferreiraan.


title: Lastentautien tutkimussäätiö

text: Lastentautien tutkimussäätiö – Stiftelsen för pediatrisk forskning on vuonna 1962 perustettu suomalainen säätiö, jonka tarkoitus on Suomen lasten terveyden ja hyvinvoinnin edistäminen. Tähän se pyrkii rahoittamalla lasten terveyteen ja hyvinvointiin liittyvää lääketieteellistä tutkimusta sekä edistämällä tutkimustulosten julkaisemista. Vuonna 2011 säätiö jakoi apurahoja 1,3 miljoonaa euroa. Säätiön tukemia tutkimusaloja ovat lastentaudit, lasten aivojen ja hermoston taudit, kirurgia ja mielenterveyden ongelmat. Yhdistyksen kotipaikka on Helsinki.


title: Lastentautien tutkimussäätiö

text: Säätiön ensimmäisen hallituksen muodostivat maisteri Kai Kivijärvi, varatuomari Lauri K. J. Tukiainen, arkkiatri Arvo Ylppö, professori C.-E. Räihä ja professori Niilo Hallman. Nykyiseen hallintoneuvostoon kuuluu vähintään viisitoista ja enintään kaksikymmentäneljä jäsentä. Jäseniksi asemansa perusteella itseoikeutettuja ovat Helsingin, Kuopion, Oulun, Tampereen ja Turun yliopistojen lastentautiopin varsinaiset professorit.


title: Lastentautien tutkimussäätiö

text: Säätiön tärkeitä tukijoita ovat yhteistyökumppanit Lastenklinikoiden Kummit ja Suomen Kansanterveysyhdistys sekä yksityiset lahjoittajat. Säätiön tukemalla tutkimustyöllä on ollut keskeinen osuus muun muassa niin sanotun suomalaisen tautiperinnön selvittämisessä ja monen sairauden hoidon kehittämisessä. Vaikka säätiö perustettiin edistämään Suomen lasten hyvinvointia, se on perinteisesti suunnannut osan saamastaan tuesta kehitysmaiden lasten sairauksien torjuntaan ja hoitomahdollisuuksien kehittämiseen.


title: PPK-RUN

text: PPK-RUN on Suomessa kerran vuodessa järjestettävä leikkimielinen autoilutapahtuma, jossa omat tiiminsä rakentaneet autokunnat kisaavat toisiaan vastaan erilaisia tehtäviä suorittaen. Tapahtuma on järjestetty kolme kertaa, vuosina 2009, 2010 ja 2011. PPK-RUN kestää yleensä kolme päivää, perjantaista suunnuntaihin.


title: PPK-RUN

text: Tapahtumaan osallistuvat autokunnat eivät tiedä kyseisen tapahtuman reittiä tai tehtäviä etukäteen. Kilpailijat saavat kunkin päivän reitin ja määränpään päivän alussa. Samalla kilpailijoille luovutetaan tehtävälistaus. PPK-RUN on jaettu kolmeen etappiin, yksi per päivä ja tehtäviä per päivä on autokunnalla suoritettavana 30 per etappi. Tehtävät ovat leikkimielisiä, kuten "yksi autokunnasta muuttaa nimensä virallisesti Angus MacGyverksi". Kilpailijoiden ei tarvitse suorittaa ainuttakaan tehtävää, mutta autokuntien paremmuusjärjestys ratkaistaan autokunnan suorittamien tehtävien pisteiden mukaan. Jokaisella tehtävällä on etukäteen määritelty pistearvo.


title: PPK-RUN

text: PPK-RUNin reitti on ollut yleensä n. 1 500 km pitkä ja kilpailijat vierailevatkin tapahtuman aikana usealla eri paikkakunnalla Suomessa.


title: PPK-RUN

text:
Vuoden 2009 PPK-RUNin reitin pituus oli 1 425 km ja reitti oli Helsinki-Vaasa-Jyväskylä-Vantaa
Vuoden 2010 PPK-RUN "Reloaded" reitin pituus oli 1 375 km ja reitti oli Helsinki-Kuopio-Tampere-Helsinki
Vuoden 2011 PPK-RUN "Trinity" reitin pituus oli 1 550 km ja reitti oli Helsinki-Oulu-Turku-Vantaa


title: PPK-RUN

text: PPK-RUNin järjestäjät toimivat hyvässä yhteisymmärryksessä mm. poliisin kanssa. Autokuntien kuljettajat esimerkiksi puhallutetaan jokaisen etapin alkaessa. Jokainen tapahtumaan osallistuva on kirjallisesti sitoutunut noudattamaan Suomen lakia ja muutenkin hyviä tapoja. Tapahtuman järjestäjät ovat painottaneet että kyseessä ei ole Gumball 3000 kaltainen nopeuskilpailu.


title: Ron Kovic

text: Ron Kovic (s. 4. heinäkuuta 1946 Ladysmith, Wisconsin, Yhdysvallat) on yhdysvaltalainen Vietnamin sodan veteraani ja sodanvastustaja.


title: Ron Kovic

text: Kovic on kirjoittanut omaelämäkerran "Born on the Fourth of July", jonka pohjalta Oliver Stone on ohjannut vuonna 1989 ensi-iltansa saaneen elokuvan "Syntynyt 4. heinäkuuta". Elokuvassa Kovicia esittää Tom Cruise. Kovic ja Stone tekivät elokuvan käsikirjoituksen yhdessä. Kovic sai käsikirjoituksesta Golden Globe -palkinnon ja oli ehdokkaana käsikirjoitus-Oscarin saajaksi. Kovicin kirja ilmestyi 1976, ja siitä on julkaistu vuonna 2005 uusi laitos, johon hän on kirjoittanut esipuheen.


title: Ron Kovic

text: Kovic liittyi merijalkaväkeen high schoolin jälkeen 1964. Hänet lähetettiin vuonna 1965 Vietnamiin, josta hän palasi välillä kotimaahan mutta lähti uudestaan vapaaehtoisena. Saatuaan siellä osuman hän halvaantui.


title: Ron Kovic

text: Kovicista on tullut Yhdysvalloissa tunnetuimpia rauhanaktivisteja, ja hänet on pidätetty kaksitoista kertaa.


title: Luokkakokous

text: Luokkakokous tarkoittaa koulussa samalla luokalla olleiden entisten oppilaiden tapaamista koulunkäynnin päätyttyä.


title: Luokkakokous

text: Vered Vinitzky-Seroussin mukaan luokkakokousta voidaan pitää yhtenä monista omaelämäkerrallisista tapahtumista, joihin voidaan lukea myös ensitreffit, työhaastattelut, juhlat eläköitymisen johdosta, ammatilliset tapaamiset, syntymäpäivät, vuosijuhlat, kotiinpaluut ja erilaiset terapiat. Näille tapahtumille on yhteistä, että niissä ihminen joutuu tekemään toisille selkoa elämänvaiheistaan. Luokkakokouksen tarkoitus on juhlistaa menneisyydessä olemassa ollutta ihmisten yhteisöä, johon on kuitenkin mahdollista palata nykyisyydessä.


title: Luokkakokous

text: Luokkakokous on aiheena muun muassa Jarkko Tontin esikoisromaanissa "Luokkakokous".


title: Luokkakokous

text: Luokkakokous on ollut monien elokuvien aiheena tai keskeisenä teemana, esimerkiksi yhdysvaltalaisissa elokuvissa "Grosse Pointe Blank – Palkkamurhaaja pikkukaupungista" (1997) ja "" (2012). Suomalaisen Misty Friday Films -ryhmän elokuvan "Graffiti meissä" (2006) itsenäisessä jatko-osassa "Mitä meistä tuli" luokkakokous on yhtenä aiheena.


title: Luokkakokous

text: Maija Vilkkumaa laulaa luokkakokouksesta samannimisessä kappaleessaan. Myös Anssi Kelan kappaleessa ”1972” on teemaan viittaavia elementtejä. Myös Jussi Raittisen kappale "Luokkajuhlat" (1975) kertoo luokkakokouksesta.


title: Michael Fossum

text: Michael Edward Fossum (s. 19. joulukuuta 1957) on yhdysvaltalainen astronautti. Hän on lentänyt avaruussukkulalennoilla STS-121 ja STS-124 tehtäväspesialistina.


title: Michael Fossum

text: Fossum vietti lapsuutensa McAllenissa, Texasissa. Hän suoritti alemman korkeakoulututkinnon koneenrakennuksesta Texasissa 1980 ja järjestelmäsuunnittelusta ylemmän korkeakoulututkinnon 1981 ilmavoimien teknologiainstituutissa. Vuonna 1997 hän suoritti avaruustieteestä ylemmän korkeakoulututkinnon.


title: Michael Fossum

text: Fossum valmistui Yhdysvaltain ilmavoimien koelentokoulusta 1985. Hän jätti aktiivipalveluksen vuonna 1992 työskennelläkseen NASAlle. Hän on kuitenkin edelleen Yhdysvaltain ilmavoimien reservin eversti ja on lentänyt yli 1000 tuntia 34 erilaisella lentokoneella.


title: Michael Fossum

text:
Fossum työskenteli 1990-luvun alussa Johnsonin avaruuskeskuksessa ilmavoimille.
NASA-uransa hän aloitti vuonna 1993. Järjestelmäinsinöörinä hän arvioi Sojuz-avaruukapselia ISS-avaruusaseman pelastautumiskapselina. Hän työskenteli myös NASAn X-38 pelastautumiskapselin prototyypin parissa laskeutumistestien johdossa.


title: Michael Fossum

text: Fossum valittiin NASAn astronauttikoulutukseen vuonna 1998. Hän osallistui ensimmäiselle avaruuslennolleen 4. heinäkuuta 2006 lennon STS-121 tehtäväspesialistina. Lento suuntautui ISS-avaruusasemalle, missä hän osallistui kolmelle avaruuskävelylle. Hän on osallistunut kuudelle avaruuskävelylle kokonaiskestoltaan 42 tuntia.


title: Michael Fossum

text: 7. kesäkuuta 2011 Fossum laukaistiin lennolla Sojuz TMA-02M ISS-avaruusasemalle, missä hän toimii avaruusaseman pitkäkestoisen miehistön jäsenenä Retkikunta 28:n lentoinsinöörinä ja Retkikunta 29:n komentajana.


title: Michael Fossum

text: Fossum on naimisissa Melanie J. Londonin kanssa. Heillä on neljä yhteistä lasta.


title: Vauvakirja

text: Vauvakirja on kirjakaupassa myytävä kirja, johon talletetaan lapsuusajan muistoja. Vauvakirjat maksavat noin 10-30 €.


title: Vauvakirja

text: Kirja alkaa odotusajasta, jatkuu kouluikään, ja tekstin lisäksi sinne laitetaan valokuvia ja muita muistoesineitä.


title: Vauvakirja

text: Arvo Lehtovaaran toimittamasta ja Maija Karman kuvittamasta vauvakirjasta "Kulta-aika lapsuuden" ilmestyi ensimmäinen painos vuonna 1949, ja siitä on otettu sen jälkeen kymmeniä painoksia.


title: Natalie (elokuva)

text: Natalie () on Fred Coen ohjaama yhdysvaltalainen elokuva, joka sai ensi-iltansa 13. heinäkuuta 1969. A. Martin Zweibackin kirjoittama elokuvakäsikirjoitus perustui Oscar-palkittuun Stanley Shapiron alkuperäiseen käsikirjoitukseen. Elokuvassa sivuroolissa esiintyi Al Pacino, jolle rooli oli ensimmäinen elokuvauralla.


title: Rakkaus lainassa (elokuva)

text: Rakkaus lainassa ("Something Borrowed") on vuoden 2011 romanttinen komediaelokuva, joka perustuu Emily Giffinin samannimiseen romaaniin. Elokuvan on ohjannut Luke Greenfield ja sen pääosassa näyttelevät Ginnifer Goodwin, Kate Hudson, Colin Egglesfield ja John Krasinski.


title: Rakkaus lainassa (elokuva)

text: "Rakkaus lainassa" on saanut kielteisiä arvosteluita. Rotten Tomatoes -verkkosivusto, joka seuraa laajaa valikoimaa eri kriitikkojen arvosteluja, on tilastoinut elokuvan saaman keskiarvon tasolle 3,9/10 siten, että 15 % kaikkiaan 108 listatusta arvostelusta on pitänyt elokuvasta.


title: Conan barbaari (täsmennyssivu)

text: Conan barbaari ("Conan the Barbarian") on hahmo, jonka on luonut Robert E. Howard. Nimi voi viitata myös seuraaviin:


title: Martin Harnik

text: Martin Harnik (s. 10. kesäkuuta 1987 Hampuri, Länsi-Saksa) on saksalais-itävaltalainen jalkapalloilija. Hän edustaa Bundesliigassa pelaavaa VfB Stuttgartia ja on pelipaikaltaan laitalinkki tai hyökkääjä.


title: Martin Harnik

text: Hampurissa syntyneellä Harnikilla on saksalainen äiti ja itävaltalainen isä ja hän aloitti jalkapallon hampurilaisessa SC Vier-und Marschlandenssa vuonna 1992. Aikaisin vuonna 2006 Harnik siirtyi Werder Bremenin kakkosjoukkueeseen, joka pelasi Saksan kolmanneksi korkeimmalla sarjatasolla Regionalligassa. Harnikilta jäi väliin lähes koko vuoden 2007 ensimmäinen osa välijalkojen luun murtumisen vuoksi.


title: Martin Harnik

text: Kauden 2007–2008 alussa hänet nostettiin Werder Bremenin edustusjoukkueen mukaan Bundesliigaan. Hän teki seuran kanssa sopimuksen vuoteen 2010. Hän teki ammattilaisdebyyttinsä 20-vuotiaana elokuussa 2007 Mestarien liigan karsintaottelussa Dinamo Zagrebia vastaan. Harnik debytoi Bundesliigassa kymmenen päivää myöhemmin ottelussa 1. FC Nürnbergiä vastaan ja teki ottelussa Bremenin 1-0-voittomaalin oltuaan kentällä vain kahdeksan minuuttia. Elokuussa 2009 Harnik jätti seuransa Werden Bremenin vapaana agenttina ja hänet lainattiin kuusi päivää myöhemmin Fortuna Düsseldorfiin. Hän oli seuran paras maalintekijä 13 osumallaan 30 2. Bundesliigan pelissä muttei halunnut jäädä seuraan sopimuksensa päättyessä.


title: Martin Harnik

text: Heinäkuussa 2010 Harnik siirtyi VfB Stuttgartiin. Ensimmäisellä kaudellaan hän onnistui maalinteossa 32 pääsarjaottelussa 9 kertaa ja saavutti toisella kaudellaan Stuttgartissa läpimurtonsa tehden 17 maalia 34 ottelussa.


title: Martin Harnik

text: Harnik olisi ollut edustuskelpoinen myös Saksan maajoukkueeseen, mutta pelasi Itävallan maajoukkueessa junioreista asti. Hän debytoi A-maajoukkueessa elokuussa 2007 Tšekkiä vastaan ja teki samassa ottelussa myös maalin. Hän kuului Itävallan joukkueeseen myös vuoden 2008 EM-kilpailuissa. Harnik pelasi Itävallan kotikisoissa kaikissa alkulohkon otteluissa.


title: Immersiomenetelmä

text: Immersiomenetelmä on tapa mitata jalokiven tai mineraalin valon taitto karkeasti taitekertoimeltaan tunnetun nesteen avulla.


title: Immersiomenetelmä

text: Immersiomenetelmässä viistehiottu läpinäkyvä kivi upotetaan nesteeseen, ja nesteen läpi näkyvät kiteen ääriviivat kertovat kiteen valon taiton suhteessa nesteen valon taittoon.


title: A Rocket to the Moon

text: A Rocket to the Moon oli yhdysvaltalainen rockyhtye, joka perustettiin vuonna 2006 Braintreessa, Massachusettsissa. Yhtyeen muodostivat Nick Santino, Justin Richards, Eric Halvorsen ja Andrew Cook. Yhtye hajosi toukokuussa vuonna 2013.


title: A Rocket to the Moon

text:
A Rocket to the Moon oli alun perin Nick Santinon musiikillinen kokeilu. Vuoden 2008 alussa oli sen ensimmäinen suuri esiintyminen Bamboozle-musiikkifestivaalissa. Syksyllä 2008 A Rocket to the Moon oli kiertueella Cute Is What We Aim Forin, Secondhand Serenaden ja Automatic Loveletterin kanssa.
Sitten A Rocket to the Moon esitti laulunsa "Dakota" eräässä "Total Request"in jaksossa 10. heinäkuuta 2008, mikä toi kuuluisuutta ja herätti mm. Pete Wentzin huomion.


title: A Rocket to the Moon

text:
14. lokakuuta 2008 yhtye julkaisi albuminsa "Greetings From... EP", jolla ovat singlet "Dakota" ja "If Only They Knew". Levy nousi sijalle 21 Billboardin Top Heatseekers -listalla.
Yhtye vietti helmi-maaliskuun 2009 studiossa Matt Squiren kanssa levyttämässä ensimmäistä kokopitkää albumiaan.
Alkuvuodesta 2010 he esiintyivät Take Action -kiertueella Mayday Paraden, There for Tomorrowin, Stereo Skylinen ja We the Kingsin kanssa.


title: A Rocket to the Moon

text:
Keväällä 2010 A Rocket to the Moon oli kiertueella Motion City Soundtrackin, Sing it Loudin ja Funin kanssa.
Seuraavana vuonna keväällä 2011 A Rocket to the Moon lähti ensimmäisen kerran pääesiintyjänä kiertueelle Anarborin, Valencian, Runner Runnerin ja Go Radion kanssa. Toukokuussa 2011 yhtye kiersi Ison-Britannian Mayday Parade kanssa.


title: Satoshi Furukawa

text: Satoshi Furukawa (; s. 4. huhtikuuta 1964) on japanilainen kirurgi ja Japanin avaruusjärjestö JAXAn astronautti. Hän on naimisissa ja hänellä on kaksi lasta.


title: Satoshi Furukawa

text: Furukawa valmistui Eikon lukiosta Kamakurassa vuonna 1983. Hän valmistui lääketieteen tohtoriksi Tokion yliopistosta vuonna 1989 ja suoritti filosofian tohtorin tutkinnon lääketieteessä Tokion yliopistossa vuonna 2000. Hän on työskennellyt sairaalakirurgina.


title: Satoshi Furukawa

text: Helmikuussa 1999 National Space Development Agency of Japan (NASDA; JAXAn edeltäjä) valitsi Furukawan yhdeksi kolmesta japanilaisesta kansainvälisen ISS-avaruusaseman astronauttikandidaatista. Hän aloitti ISS-astronautin peruskoulutuksen huhtikuussa 1999 ja valmistui koulutuksesta tammikuussa 2001. Furukawa on työskennellyt ISS-avaruusaseman japanilaisen Kibō-moduulin laitteiston ja operaatioiden kehittämisen parissa.


title: Satoshi Furukawa

text: Vuonna 2004 hän suoritti Sojuz-TMA -avaruusaluksen lentoinsinööri1 -koulutuksen Kosmonauttien koulutuskeskus Juri Gagarinissa ja vuonna 2006 NASAn astronauttikoulutuksen.


title: Satoshi Furukawa

text: Furukawa laukaistiin 7. kesäkuuta 2011 ensimmäiselle avaruuslennolleen lennolla Sojuz TMA-02M. Hän osallistuu ISS-avaruuseman Retkikunta 28:n ja Retkikunta 29:n miehistöihin lentoinsinöörinä.


title: Satoshi Furukawa

text:
Furukawa yrittää kasvattaa kurkkuja avaruusasemalla.
Hän twiittasi avaruusasemalta kärsivänsä avaruuspahoinvoinnista ("space sickness"; muistuttaa matkapahoinvointia ja on yhteydessä painovoiman muutoksiin), mikä on melko yleistä avaruusmatkan alussa ennen kuin tasapainoelin tottuu painottomuuteen.


title: Savannijengi

text: Savannijengi () on vuoden 2010 saksalainen animaatioelokuva, jonka ovat ohjanneet Reinhard Klooss ja Holger Tappe. Saksankielisessä alkuperäisversiossa pääosassa ovat Ralf Schmitz (Billy) sekä Thomas Fritsch (Socrates). Elokuvassa nämä kaksi hahmoa lähtevät yhdessä etsimään vettä, kun odotettu tulvakausi ei saavukaan Afrikan suistoalueelle.


title: Savannijengi

text: Elokuvaan käsikirjoituksen tekivät Oliver Huzly ja Reinhard Kloos. Soundtrackin sävelsi David Newman.


title: Savannijengi

text: Elokuvan suomenkielisen version on kääntänyt Jari Siltakoski ja sen on ohjannut Aku Hytönen.


title: Thomas Fritsch

text: Thomas Fritsch (s. 16. tammikuuta 1944 Dresden, Saksa) on saksalainen näyttelijä. Hän ääninäyttelee Scaria "Leijonakuningas"-elokuvan saksankielisessä versiossa.


title: Thomas Fritsch

text: Hän on näyttelijä Willy Fritschin poika.


title: Wii U

text: Wii U (ウィー ユー) on vuonna 2012 julkaistu Nintendon pelikonsoli ja Wiin seuraaja. Se julkaistiin Euroopassa 30. marraskuuta. Wii U on ensimmäinen kahdeksannen sukupolven pelikonsoli. Se kilpaili sukupolvessaan PlayStation 4- ja Xbox One -konsoleita vastaan. Wii U:n periaate on kahden näytön yhteistyö.


title: Wii U

text: Tammikuussa 2017 Nintendo ilmoitti lopettaneensa Wii U:n valmistuksen.


title: Wii U

text: Wii U myi todella heikosti konsolimarkkinoilla. Konsolia myytiin maailmanlaajuisesti noin 13,56 miljoonaa kappaletta.


title: Wii U

text: Nintendon konsoleista ainoastaan Virtual Boy on myynyt vähemmän kuin Wii U.


title: Wii U

text: Wii U on Nintendon kuudes kotikonsoli. Konsolista julkaistaan kaksi versiota. Halvempi perusmalli on väriltään valkoinen ja sen mukana tulee Wii U GamePad -ohjain, HDMI-kaapeli, sekä virtalähteet konsolille ja ohjaimelle. Lisäksi perusmallissa on kahdeksan gigatavua flash-muistia sisäänrakennettuna. Premium-mallin väri on musta ja sen mukana tulee edellä mainitun lisäksi ohjaimen lataustelakka, ohjaimen pöytäteline, konsolin pystyjalusta, Nintendo Land-peli ja 32 gigatavua muistia.


title: Wii U

text: Järjestelmä on yhteensopiva uusien Wii U -pelien lisäksi myös useimpien Wii-pelien kanssa. Sen sijaan Wii U ei ole yhteensopiva GameCube-pelien kanssa. Wii U on kuitenkin yhteensopiva GameCuben ohjaimien kanssa Wii U GameCube adapterin avulla.


title: Wii U

text: Wii U GamePad on Wii U:n pääohjain. Siinä on sisäänrakennettu kosketusnäyttö, jonka avulla voi täydentää päänäytön peliä tai toistaa peliä suoraan näytöltä. Se toimii itsenäisenä ilman televisiota. Ohjaimessa on myös kolmiakselinen kiihtyvyydentunnistin, gyroskooppi, etukamera, kaksi analogista sauvaa sekä sisäänrakennettu mikrofoni, ja se tukee NFC-yhteyttä, jota voidaan käyttää muun muassa langattomaan luottokortilla maksamiseen tai Amiibo-hahmojen skannaamiseen. Konsoli on myös yhteensopiva Wii Remote, Wii Nunchuk, Wii Balance Board ja Wii U Pro Controller -ohjaimien kanssa. Wii U tukee kahta GamePadia konsolia kohden.


title: Wii U

text: Shigeru Miyamoto on edistänyt ajatusta GamePadista, koska hän korostaa sitä, että pelaaminen onnistuu kosketusnäytöllä, jos televisiota käytetään johonkin muuhun tarkoitukseen.


title: Wii U

text: Wii U:n sanotaan tarjoavan ”symmetristä” kilpailua, jossa GamePad on yksi kokemus, jolla voi pelata ja voittaa tietyllä tavalla, kun muilla pelaajilla on toisenlaisia tapoja pelata peliä ja voittaa se.


title: Wii U

text: Konsoliin on myös toinen uusi ohjain, joka on saatavana erikseen Wii U:lle ja se on nimeltään Wii U Pro Controller. Siinä on perinteiset analogiset tatit, painikkeet ja se muistuttaa hyvin paljon perinteisiä ohjaimia. Se ei ole yhteensopiva jokaisen Wii U -pelin kanssa, sillä siinä ei ole kosketusnäyttöä.


title: Wii U

text:
Wii U:n suoritin on IBM:n suunnittelema. Suoritin on kolmiytiminen, jonka käskykanta on Power-arkkitehtuuriin perustuva.
Rakenne muodostuu eDRAM-välimuistista.


title: Wii U

text: Suoritin tunnetaan koodinimellä "Espresso" ja se toimii 1.24 GHz kellotaajuudella.


title: Wii U

text: Nintendo tai IBM ei ole paljastanut yksityiskohtaisia teknisiä tietoja.


title: Wii U

text: Prosessorit:


title: Wii U

text: Muisti:Portit ja oheislaitteet:


title: Wii U

text: Wii U GamePad:


title: Wii U

text: Video:


title: Wii U

text: Äänentoisto:


title: Wii U

text: Miiverse-yhteisöpalvelu toimii Wii U:n päänäyttönä (tunnettu myös nimellä Wara Wara Plaza). Se sisältää Pelikonsolin Miit sekä Mii-hahmoja ympäri maailmaa. Se esittää myös konsolien käyttäjien mieltymykset ja globaalin kehityksen.


title: Wii U

text:
Miiverse oli käytettävissä myös tietokoneissa, puhelimissa jne.
Miiverse sammutettiin maailmanlaajuisesti 7.11.2017.
Käyttäjät pystyivät ladata kaikki julkaisut ja kuvat tietokoneellensa sähköpostilinkin avulla.


title: Wii U

text: Pelejä on ilmoitettu tulevan konsolin ilmestymisvaiheessa useita kymmeniä, jatko-osia tulee yksinoikeudella Wii U:lle. Osa peleistä ovat Nintendon pelisarjojen jatketta, kuten , New Super Mario Bros. U, Super Smash Bros. for Wii U, Pikmin 3 ja Mario Kart 8.


title: Wii U

text: Tammikuussa 2017 Nintendo Of America toimitusjohtaja Reggie Fils-aime on kertonut, että tuleva peli Zelda: Breath Of The Wild jää Wii U:n viimeiseksi Nintendo peliksi.


title: Wii U

text: Nintendo on kehittänyt Nintendo eShopin, jonka avulla voi lukea kirjoja, pelioppaita ja digitaalisia lehtiä, sekä ladata/ostaa pelejä ja pelidemoja sekä paljon muuta. Nintendo on ilmoittanut, että Wii U tukee viihdesovelluksia kuten Hulu, Netflix ja YouTube.


title: Wii U

text:
Wii U:n ohjaimessa on NFC-siru, jolla voi hakea tietoja tuetuista laitteista. Näihin laitteisiin voitaisiin myös kirjoittaa tietoja, ja tätä ominaisuutta voidaan käyttää tiedonvälitykseen. NFC-sirua voi myös käyttää luottokortin kanssa maksutarkoituksiin. NFC-sirua käytetään myös ns. Amiibo-hahmojen skannaamiseen. Amiiboilla saa lisättyä peliin hahmoja.
Wii U Gamepad sisältää yhden sisäänpäin suunnatun kameran, jonka resoluutio on 0,3 megapikseliä.


title: Wii U

text: Wii U on yhteensopiva kaikkien Wii:lle julkaistujen pelien, mukaan lukien digitaalisten, ja useimpien oheislaitteiden kanssa. Wii-pelikonsolin valikko on sisäänrakennettu Wii U:hun erillisenä ohjelmana. Kuitenkaan Gamecube-levyt eivät ole yhteensopivia Wii U:n kanssa vaan Nintendo GameCube -pelit voi mahdollisesti ostaa tulevaisuudessa päivitetystä Wii Shopista Virtual Consolena.


title: Wii U

text: Yhteys Nintendo 3DS -käsikonsolin ja Wii U:n kanssa on mahdollinen Miiverse-yhteisöpalvelun avulla. Myös Nintendo Networkin avulla on mahdollista pelata yhteensopivia pelejä Nintendo 3DS:n ja Wii U:n välillä.


title: Wii U

text: Nintendo on yhteistyössä Hulun, Netflixin ja YouTuben kanssa, tarkoituksenaan tuoda Wii U:lle suoratoisto- ja televisiomateriaalia. Nintendo TVii-palvelulla voi hakea materiaalia Netflixistä, Hulusta, Amazon Instant Videosta ja kaapelitelevisiosta. TVii-palvelua ei ole toistaiseksi julkistettu Euroopassa.


title: Wii U

text:
Wii U:n vakio-ohjelmistoon kuuluvalla Wii U Chat-ohjelmalla voi soittaa videopuheluita.
Wii U:n seuraaja on maaliskuussa 2017 julkaistu Nintendo Switch. Uusien pelien julkaiseminen tulee näillä näkymin painottumaan Switchille, mutta Wii U:llekin on vielä varmistettu ainakin uusi .


title: Honda CX

text: Hondan CX-sarja on Hondan valmistamia moottoripyöriä, joihin lukeutuvat mallimuunnokset GL500 ja GL650. Sarjan valmistus alkoi 1970-luvun loppupuolella ja päättyi 1980-luvun puoliväliin. Malliston erikoisuuksiin kuului uudet innovatiiviset ominaisuudet ja teknologia, joita ei ollut totuttu vielä näkemään kyseisen ajan moottoripyörissä, kuten vesijäähdytys, pelkkä sähköstartillinen käynnistys, sekä kardaanivetotapa. Käynnistysjärjestelmä oli erotettu muusta sähköjärjestelmästä, mikä salli käynnistyksen työntämällä, mikäli sähköjärjestelmä olisi täysin vaurioitunut.


title: Pasi Arvonen

text: Pasi Arvonen (s. 5. helmikuuta 1968 Hämeenlinna) on suomalainen jääkiekkovalmentaja, joka toimi kaudella 2017–2018 Mestis-joukkue Kiekko-Vantaan päävalmentajana. Hän on aiemmin valmentanut myös SM-liigassa Hämeenlinnan Pallokerhoa vuosina 2013–2016. Ennen tätä hän valmensi Mestiksessä Forssan Palloseuraa ja Kokkolan Hermestä. Arvonen on toiminut myös Suomen B-maajoukkueen päävalmentajana.


title: Pasi Arvonen

text: Arvonen pelasi keskushyökkääjänä HPK:ssa A-nuoriin asti. Hänen valmentajauransa alkoi Mestis-joukkue Forssan Palloseuran päävalmentajana kaudella 2000–2001. Kahden siellä vietetyn kauden jälkeen Arvonen siirtyi kaudeksi 2002–2003 Kokkolan Hermeksen päävalmentajaksi. Hän johdatti joukkueen Mestis-pronssiin keväällä 2004. Joulukuussa 2005 Hermes purki Arvosen sopimuksen. Siitä huolimatta hänestä tuli kauden alussa Hermeksen seurahistorian pitkäaikaisin valmentaja. Arvosen viimeinen kausi joukkueen peräsimessä oli hänelle neljäs. Hän valmensi myös Suomen Mestis-pelaajista koottua B-maajoukkuetta kausina 2000–2001, 2004–2005 ja 2005–2006.


title: Pasi Arvonen

text: Kaudeksi 2006–2007 Arvonen liittyi SM-liigajoukkue Hämeenlinnan Pallokerhon valmennustiimiin. Hän voitti keväällä 2007 SM-pronssia ja keväällä 2010 SM-hopeaa. Arvonen aloitti HPK:ssa videovalmennustehtävissä, mutta hänen työkuvansa muuttui sittemmin, niin että Arvonen oli vaihtoaitiossa peluuttamassa puolustajia. Lokakuussa 2013 hänet nimettiin HPK:n uudeksi päävalmentajaksi erotetun Kai Raution tilalle. Joulukuussa 2014 Arvonen teki joukkueen kanssa 2+1-vuotisen jatkosopimuksen. Runkosarjan 2013–2014 loppuun hän onnistui johdattamaan HPK:n kymmenen ottelun mittaiseen voittoputkeen. Joukkue varmisti pudotuspelipaikkansa aivan runkosarjan viimeisellä kierroksella ja eteni Lomarengas-kierrokselta Jokerit voitettuaan puolivälieriin Oulun Kärppiä vastaan. Kärpät vei ottelusarjan kuitenkin voitoin 4–0.


title: Pasi Arvonen

text: Kaudella 2014–2015 HPK jäi pudotuspelien ulkopuolelle ja sijoittui 11:nneksi. Kesken kauden 2015–2016, tammikuun 2016 lopulla joukkue lopulta erotti Arvosen ja apuvalmentaja Vesa Viitakosken, joiden tilalle HPK palkkasi seuran A-nuoria luotsanneen Olli Salon.


title: Pasi Arvonen

text: Toukokuussa 2017 Arvonen nimettiin kauden 2017–2018 kattavalla sopimuksella Mestis-joukkue Kiekko-Vantaan päävalmentajaksi. Samalla joukkue nimettiin Jokereiden KHL-joukkueen farmijoukkueeksi. Kiekko-Vantaan kausi päättyi puolivälieriin.


title: Valko-Venäjän kommunistinen puolue (1918)

text: Valko-Venäjän kommunistinen puolue (, "Kommunistitšeskaja partija Belorussii"), myös Valko-Venäjän kommunistinen puolue (bolševikit) () oli Valko-Venäjällä vuosina 1918-1991 toiminut kommunistinen puolue, joka syntyi Venäjän helmikuun- ja lokakuun vallankumouksen seurauksena. Puolueen perustajina toimivat bolševikit 30. ja 31. joulukuuta 1918 17 800:lla jäsenellä. Valko-Venäjän kommunistinen puolue oli tärkeässä asemassa Valko-Venäjän sosialistisen neuvostotasavallan perustamisessa tammikuussa 1919. Helmikuusta 1919 vuoteen 1920 puolue muodosti Liettuan kommunistisen puolueen kanssa yhteisen puolueen Liettuan ja Valko-Venäjän kommunistinen puolue.


text: Vuodesta 1996 puolueen seuraajana Valko-Venäjällä on jatkanut Valko-Venäjän kommunistinen puolue.


title: Vladimir Popovkin

text: Vladimir Aleksandrovitš Popovkin (, 25. syyskuuta 1957 Dušanbe, Tadžikistanin sosialistinen neuvostotasavalta – 18. kesäkuuta 2014 Israel) oli Venäjän avaruusjärjestön pääjohtaja ja Venäjän ensimmäinen apulaispuolustusministeri. Hän siirtyi eläkkeelle aktiivipalvelusta (1975–2009) Venäjän avaruusjoukoista kenraalin arvoisena.


title: Vladimir Popovkin

text: Vladimir Popovkin syntyi Neuvostoliitossa vuonna 1957 ja astui asepalvelukseen vuonna 1975. Hän valmistui Leningradin sotilaallisen avaruustoiminnan akatemiasta vuonna 1979. Hän toimi Baikonurin kosmodromilla eri tehtävissä.


title: Vladimir Popovkin

text: Vuonna 1986 Popovkin siirtyi Neuvostoliiton puolustusministeriön Avaruusjärjestelmien direktoraattiin. Vuonna 1989 Popovkin sai arvosanan Strategisten rakettijoukkojen sotilasakatemiasta. Vuodet 1991–2001 hän toimi Venäjän asevoimien yleisesikunnassa Moskovassa. Kun Venäjän avaruusjoukot perustettiin, Popovkinista tuli niiden esikuntapäällikkö ja 10. maaliskuuta 2004 hänet nimitettiin niiden päälliköksi. Vuodet 2008–2009 Vladimir Popovkin toimi Puolustusministeriön varustelupäällikkönä. 22. helmikuuta 2009 hänet ylennettiin kenraaliksi, ja hän siirtyi sotilaseläkkeelle ja virkamieheksi.


title: Vladimir Popovkin

text: Hän toimi apulaispuolustusministerinä maaliskuusta 2009 huhtikuuhun 2011.


title: Vladimir Popovkin

text: 29. huhtikuuta 2011 Popovkin nousi Venäjän avaruusjärjestön johtajaksi. Hän toimi tehtävässä lokakuuhun 2013 asti.


title: Vladimir Popovkin

text: Popovkin kuoli 18. kesäkuuta 2014 israelilaisessa sairaalassa, jossa hän oli ollut syöpähoidossa.


title: Turner Hills

text: Turner Hills () on Astron jäätikön ja Nimrodin jäätikön välissä, Millerin vuorien luoteisessa osassa Etelämantereella sijaitseva ryhmä kukkuloita. Sen kartoitti Yhdysvaltain geologian tutkimuskeskus vuosina 1960-1962 tellurometrin tutkimuksilla ja Yhdysvaltain laivaston ottamilla ilmakuvilla.


title: Turner Hills

text: Antarktisia nimiä käsittelevä neuvottelukunta Advisory Committee on Antarctic Names nimesi kukkulat Kansallisen tiedesäätiön jäsen ja geologi Mortimer D. Turnerin mukaan. Vuosina 1959-1960 McMurdon salmen lähellä olevia kuivia laaksoja tutkinut ja lukuisilla myöhemmillä kausilla United States Antarctic Research Programin edustajana toiminut Turner kuoli vuonna 2004.


title: Kristalliluola

text: Kristalliluola (espanjaksi Cueva de los Cristales) sijaitsee Naicassa, Meksikon pohjoisosassa, noin 300 metriä Chihuahuan autiomaan alla. Kristalliluola on 10 metriä korkea, 40 metriä pitkä ja 30 metriä leveä kammio, jossa kulkee joka suuntaan jättimäisiä seleniittikidepylväitä.


title: Kristalliluola

text: Seleniitti on kipsin (kalsiumsulfaattidihydraatti) läpikuultava ja hohtava kidelaji. Kristalliluolan kiteet voivat olla jopa 14 metriä pitkiä ja halkaisijaltaan yli metrin paksuisia. Luolan tutkiminen on haastavaa olosuhteiden vuoksi, sillä luolassa vallitsee noin 50 celsiusasteen lämpötila ja suhteellinen ilmankosteus on liki 100 %. Ilman erityisiä suojavarusteita luolassa pystyy oleskelemaan vain joitain minuutteja. Autiomaan alta on löydetty viisi luolaa.


title: Kristalliluola

text: Naican vuoristo syntyi, kun maan sisuksista puski ylös valtava magmamassa 25 miljoonaa vuotta sitten ja työnsi mineraalipitoista ja kuumaa termistä vettä kalkkikiveen. Maankuoren halkeamiin syntyi 1–2 miljoonaa vuotta sitten termisellä vedellä täyttyneitä luolia. Veteen liukeni kalsiumsulfaatti-ioneja (anhydriitti). Seleniittikiteitä alkoi syntyä 350 000 vuotta sitten ionien yhdistyessä vesihauteessa, kun termisen veden lämpötila alitti 59 celsiusasteen rajan. Kiteiden koko saattoi kasvaa jatkuvasti, sillä eristyksissä olevassa luolassa olosuhteet pysyivät muuttumattomina. Kasvu päättyi vasta kun pohjaveden pintaa laskettiin kaivostoiminnan yhteydessä.


title: Kristalliluola

text: Ensimmäinen seleniittiluola, "Cueva de las Espadas" (Miekkojen luola), löytyi kaivostoiminnan yhteydessä 120 metrin syvyydestä jo vuonna 1910. Cueva de las Espadas -luola on pienempi ja myös sen seleniittimuodostelmat ovat selvästi pienempiä, minkä on päätelty johtuvan pohjaveden korkeuden ja lämpötilan muutoksista. Luola on ajoittain kuivunut ja ilmavirta on vaikuttanut kiteiden kasvuun.


title: Kristalliluola

text: Jättimäisten kiteiden Kristalliluola eli "Cueva de los Cristales" löytyi vuonna 2000 noin 300 metrin syvyydestä, kun kaivosyhtiö Peñoles laski Naican kaicosten pohjaveden pintaa edelleen päästäkseen käsiksi uusiin hopea-, sinkki- ja lyijyesiintymiin.


title: Kristalliluola

text: Kristalliluolan lähettyvillä sijaitsee kaksi muuta, pienempää luolaa, "Ojo de la Reina" (Kuningattaren silmä) sekä "Cueva de las Velas" (Purjeiden luola). Noin 150 metrin syvyydestä löytyi ilmastointikuilun poraamisen jälkeen vuonna 2009 uusi luola, "Palacio de Hielo" (Jääpalatsi). Ylemmissä luolissa ei ole jättikiteitä.


title: Kristalliluola

text: Kidejättien lisäksi luolista on löytynyt monia muita harvinaisia kiteytymismuotoja, kuten purjemaisia, kukkakaalimaisia, sienimäisiä tai hahtuvaisia kiteitä.


title: Kristalliluola

text: Kaivosyhtiön kanssa käytyjen neuvottelujen jälkeen kansainvälinen tutkijayhteisö, jossa on tutkijoita kuudesta maasta ja kahdeksalta tieteenalalta (mm. geologeja, mikrobiologeja, siitepölytutkijoita, immunologeja ja geokemistejä), pääsi tutkimaan luolia. Tutkimuksissa on löytynyt mm. kivettyneitä mikrobeja ja siitepölyä.


title: Kristalliluola

text: Luolien tutkimus ei ole vaaratonta. Ilman erityisiä suojavarusteita luolissa ei voi hetkeä kauempaa olla, ja enimmäisaika suojavarusteissakin on noin tunti kerrallaan. Tutkijoita uhkaa mm. lämpöhalvaus. Ohuesta vaatetuksesta ei ole apua, sillä suuressa kosteudessa hiki ei pääse haihtumaan, eikä siten viilentämään kehoa. Ilmankosteus saattaa tiivistyä keuhkojen sisälle vedeksi, joka aiheuttaa riskin hukkua omaan hengitykseen. Suojapuvussa on monta eristekerrosta ja jäähdytykseen käytetään jääkuutioita. Lisäksi tarvitaan laite, joka viilentää hengitysilmaa ja puhaltaa kylmää ilmaa silmille.


title: Kristalliluola

text: Tutkijat kilpailevat myös ajan kanssa, sillä kaivosyhtiö lakkaa pumppaamasta pohjavettä pois, kun louhittava malmi loppuu, ja tällöin luola täyttyy jälleen vedellä.


title: Ammunnan maailmanmestaruuskilpailut 1937

text: Vuoden 1937 ammunnan maailmanmestaruuskilpailut järjestettiin Helsingissä. Kilpailut olivat 31. ammunnan maailmanmestaruuskisat kaikissa lajeissa. Vapaakiväärissä jaettiin poikkeuksellisesti mitalit myös eri asentojen joukkuekilpailussa, näin meneteltiin seuraavan kerran vasta vuonna 1970. Myös sotilaskiväärissä meneteltiin samoin. Sotilaskiväärin joukkuekilpailussa kokonaispisteissä ammuttiin ensimmäisen kerran sotamarsalkka Mannerheimin kultapokaalista. Pienoiskiväärissä puolestaan ammuttiin ensimmäisen kerran kolmen asennon henkilökohtainen kilpailu. Ensimmäinen nainen nähtiin mitalipallilla, kun Yhdysvaltain Catherine Woodring voitti joukkuekultaa pienoiskiväärin makuuasentokilpailussa. Henkilökohtaisessa kilpailussa hän oli kuudes tuloksella 393.


text: Pistooliammunnassa lajeihin lisättiin 25 metrin kuvioammunnan joukkuekilpailu. Hirviammunta palasi ohjelmaan henkilökohtaisen kilpailun osalta. Joukkuekilpailutkin joidenkin lähteiden mukaan ammuttiin, mutta ISSF:n sivuilta ei mitalisteja näistä mainita.


text: Kyyhkysammunnan Vichyssä voitti Ranskan Merouze Joules.


title: Wäinö Jousi

text: Wäinö Jaakko Jousi (vuoteen 1906 Junnelius; 25. heinäkuuta 1885 Oulu – 26. elokuuta 1947 Oulu) oli suomalainen päätoimittaja, kirja- ja lehtipainonjohtaja sekä yrittäjä. Jousi toimi 1920-luvulla Suomen Sosialidemokraattisen Puolueen (SDP) maakuntalehtien Kansan Tahdon, Sosialistin ja Eteenpäin-lehden lehtipainojen toimitusjohtajana sekä Kansan Tahdon päätoimittajana 1922–1923. Hän oli myös Suomen sisällissodan jälkeen jonkin aikaa SDP:n Oulun piirin puheenjohtaja ja Oulun kaupunginvaltuutettu. Myöhemmin hän johti perustamaansa Oulun Leimasintehdasta.


title: Wäinö Jousi

text: Elisabeth Junnelius synnytti kaksi poikaa. Pojista vanhempi Emil Junnelius ja nuorempi Väinö Junnelius viettivät lapsuutensa Oulussa. Väinö muutti nimensä vuonna 1906 Wäinö Jouseksi. Hänen ensimmäinen työpaikkansa oli kansalaissodassa tuhottu Kansan Tahdon kirjapaino. Emil Junnelius muutti siirtolaisena Bostoniin Yhdysvaltoihin vuonna 1913. Elisabeth eli Wäinön perheessä aina kuolemaansa asti.


title: Wäinö Jousi

text: Jousen ensimmäinen työpaikka oli Kansan Tahto Oy. Hän valmistui käsilatojaksi 1900-luvun alkupuolella. Pian nuorimies alkoi saada kuitenkin vaativampia tehtäviä. Jousi mainitaan Kansan Tahdon hallituksen kokouksessa tilintarkastajana 1907. Vuonna 1918 Jousen kerrotaan ostaneen eräältä rahavaikeuksissa olleelta englantilaiselta merimieheltä leimasimien valmistusvälineet. Jousi hahmotteli yrityksen nimeksi Leimasinvalmistamo W. Jousi. Iltaisin kotona tehty työ ei kuitenkaan yksin elättänyt, sillä työ oli lähinnä perheellä tehtyä lisäansiota, jolla maksettiin asumisvuokrat. Kirjateollisuus Oy:n uudet toimitilat valmistuivat Ouluun kesällä 1913. 1913–1914 paikkeilla myös Jousi hakeutui latojaksi Oulun Kirjateollisuus Osakeyhtiöön. Vuonna 1915 julkaistun lehti-ilmoituksen perusteella hän oli suorittanut jo kisällin tutkinnon. Ilmoituksessa Wäinö Jousi mainittiin yhdeksi kirjapainon käsilatojamestareista. Latomistyö koostui etupäässä sanomalehden latomisesta. Kirjateollisuuden puheenjohtaja Oululainen Otto Karhi huomasi pian nuoren miehen kyvyt ja palkkasi Jousen Oulun Kirjateollisuus Oy:n toimitusjohtajaksi vuonna 1919. Sosiaalidemokraattien omistamassa Kirjateollisuudessa Jousi sai tehtäväksi vuonna 1921 aloittaa aiemmin lakkautetun työväenliikkeen omistaman Kansan Tahto -lehden toiminnan. Hänen tultuaan lehteen olivat valkoisten joukot aiemmin vuonna 1917 tuhonneet ja hajottaneet tuolloin työläisten omistuksessa olleen Oulun Sanomat -lehden. Edessä oli kuukausien työ. Tehtävänä oli muun muassa kerätä lattialta käsiladonnassa käytetyt irtokirjakkeet ja järjestää ne omiin lokeroihinsa. Lisäksi rikotut koneet oli korjattava ja saatettava painokuntoon. Kansantahdossa hän oli toimitusjohtajana vuosina 1921–1923. Lisäksi hän oli kyseisessä lehdessä päätoimittajana vuosina 1922–1923.


title: Wäinö Jousi

text: Kansan Tahdon lakkauttamisen jälkeen 1923 perheellä oli edessä muutto Turkuun. Jousi sai tarjouksen toimitusjohtajan paikasta edeltävästä Sosialisti Oy:stä. Perhe oleskeli Turussa yhden vuoden. Siellä heillä oli asunto ja kesäpaikka meren rannalla. Myös moottorivene ostettiin kesäharrastuksia varten. Oleskelu Turussa jäi kuitenkin hyvin lyhyeksi, kun uusi työtarjous tuli Kotkasta.


title: Wäinö Jousi

text: 1. syyskuuta 1924 Jousi sai vastuulleen Kotkasta usean liiketoiminta-alueen pyörittämisen. Hänet valittiin Kymin-Laakson Työväen sanomalehti- ja Kirjapaino osuuskunta r.l:n toimitusjohtajaksi. Vuonna 1926 perustettiin Eteenpäin Osakeyhtiö. Perustajina olivat ravintolanhoitaja Juho Viitasaari, toimitusjohtaja Wäinö Jousi, hovioikeuden auskultantti Rudolf Lingren, työnjohtaja Kalle Jokinen ja ruiskumestari Jalmari Kukkola, jotka kukin merkitsivät perustettavasta yhtiöstä kaksi osaketta. Loput osakkeista (40 %) menivät sosialidemokraateille. Jäljelle jääneet osakkeet jakautuivat Kyminlaakson Työväen Säästöpankin ja Kyminlaakson Osuusliikkeen kesken. Paino muutti nimensä 7. heinäkuuta 1928 Eteenpäin Oy:ksi. Eteenpäin osakeyhtiön tiloissa toimi kirjapaino, kirjansitomo sekä kustannusliike. Lisäksi hän vastasi Eteenpäin-lehden omistamasta elokuvateatterista, Asunto-osakeyhtiö Kotkan Pankkitalosta, kirjakaupasta sekä tontinosto uuden toimitalon rakennuttamiseksi (joka valm. 1928)..


title: Wäinö Jousi

text: 1930-luvulle tultaessa koko maailma eli suurta 1920-luvun lopun pörssiromahduksen jälkeistä pula-aikaa. Edessä olivat lakkojen ja työttömyyden vuodet. Vuonna 1931–1932 Eteenpäin-yhtiön tulos oli myös taittunut tappiolliseksi. Pankkitalo ajautui vaikeuksiin ja oli pakotettu perimään kolmannentoista kuukauden vuokraa. Myös lehden tilaajamäärät alkoivat laskea. Tilaustulot alenivat edellisvuoteen verrattuna 14 000 mk:lla. Lisäksi kirjakaupan tuotto laski ilmoitusten vähentyessä edellisvuodesta 114 000 mk:lla. Myös lehden päätoimittajia oli haastettu oikeuteen lehtikirjoittelun johdosta. Johtokunnan ja Jousen välisien taloudellisten erimielisyyksien johdosta hän erosi tehtävästään 1. huhtikuuta 1933.


title: Wäinö Jousi

text: Jousi toimi Oulun Kirjatyön sihteerinä vuosina 1911–1912 ja puheenjohtajana 1913–1914. Lisäksi hän toimi valtakunnallisesti Oulun edustajana Suomen Kirjaltajaliiton perustavassa kokouksessa, Helsingin vanhalla ylioppilastalolla, joka pidettiin Helsingin yhdistyksen 25-vuotisjuhlien yhteydessä elokuun 18.–20. päivinä vuonna 1914.


title: Wäinö Jousi

text: Vuonna 1918 Jousi toimi Sosiaalidemokraattisen puolueen Oulun piirijohtajana. Jousi kuului niihin poliitikkoihin jotka pysyivät sivussa kansalaissodan aikoina. Helsingissä Koiton talolla vuoden 1918 syyskuussa Sos.dem. perustavassa- ja joulukuussa ylimääräisessä kokouksessa Jousi edusti Oulun vaalipiiriä. Kokoukset käytiin ministeri Väinö Tannerin johdolla.


title: Wäinö Jousi

text: Vuonna 1919 Kirjateollisuus Oy päätti liittyä jäseneksi perustettavaan Työväen Keskusliike R-1 :ään ja perustavassa kokouksessa edustajaksi valittiin toimitusjohtaja Wäinö Jousi. Jousi oli Oulun Kaupunginvaltuutettu vuonna 1919–1922. Lisäksi hän oli Rahatoimikamarin, köyhäinhoitolautakunnan- ja sairaalain johtokunnan jäsen 1919–1922.


title: Wäinö Jousi

text: Tultuaan Kotkasta vuonna 1932 Jousi aloitti jälleen leimasimenvalmistuksen (hän oli valmistanut vuoden 1918–1931 leimasimia pienessä mittakaavassa). Yritys on jatkanut 2000-luvulla neljännessä polvessa nimellä Oulun Leimasintehdas Oy..


title: Wäinö Jousi

text: Wäinö Jousi oli aina köyhäin asialla. Hän oli itsekin syntynyt vaatimattomiin olosuhteisiin. Hänen vaimonsa Johanna Jousi työskenteli mm. Pelastusarmeijassa auttaen köyhiä. Wäinö puolestaan oli perustajajäseniä Oulussa Sosiaali eli köyhäin avulle. Hän ajoi myös oululaisia sairaalaolosuhteita paremmaksi lautakunta työn kautta.


title: Wäinö Jousi

text: Jousen puoliso oli Sofia Jousi (o.s. Leiviskä) vuodesta 1910 . Heillä oli kaksi poikaa: Pentti ja Eero Jousi. Jouset asuivat Koulukadulla Oulun Kakaravaarassa. Perheen omistamassa puutalossa asui myöhemmin, sotien jälkeen myös pojat perheineen. Talon ulkorakennuksessa oli lisäksi vuokralaisia. Nykyisen rakennuksen paikalle on rakennettu 1950-luvulla kerrostaloja.


title: Pikkuvarpuspöllö

text: Pikkuvarpuspöllö ("Glaucidium minutissimum"), on pieni pöllöihin kuuluva lintu. On kiistelty, kuuluuko tässä käytetty tieteellinen nimi todellisuudessa "Glaucidium mooreorumille", jolloin tämän tieteellinen nimi olisi "G. sicki" (König & Weick, 2005). Ajatus ei kuitenkaan ole saanut yleistä hyväksyntää.


title: Pikkuvarpuspöllö

text: IUCN mukaan sitä tavataan Belizessä, Brasiliassa, Kolumbiassa, Costa Ricassa, Guatemalassa, Hondurasissa, Panamassa ja Perussa. Sen elinpiiriä ovat trooppiset kosteat metsät ja kosteat alavat ja vuoristometsät. Se on pienimpiä Etelä-Amerikan pöllöistä. Se painaa keskimäärin 45 grammaa, ja sen pituus on 15 cm.


title: Raitavarpuspöllö

text: Raitavarpuspöllö ("Glaucidium cuculoides") on pöllöihin kuuluva lintu. Sitä tavataan Etelä- ja Kaakkois-Aasiassa seuraavissa maissa: Intia, Nepal, Bhutan, Bangladesh, Pakistan, Myanmar, Thaimaa, Kiina, Kambodža, Laos, Vietnam). Sen luontaista elinpiiriä on lauhkean, subtrooppisen ja trooppisen vyöhykkeen metsät ja pensastot..


title: Raitavarpuspöllö

text: Sillä on kahdeksan alalajia:


title: Savannivarpuspöllö

text: Savannivarpuspöllö ("Glaucidium perlatum") on pöllöihin kuuluva lintu.


title: Savannivarpuspöllö

text: Sitä tavataan Saharan eteläpuolisessa Afrikassa seuraavissa maissa: Angola, Benin, Botswana, Burkina Faso, Burundi, Etelä-Afrikka, Eritrea, Etiopia, Gambia, Ghana, Guinea, Guinea-Bissau, Kamerun, Kenia, Keski-Afrikan tasavalta, Kongon demokraattinen tasavalta, Liberia, Malawi, Mali, Mauritania, Mosambik, Namibia, Niger, Nigeria, Norsunluurannikko, Ruanda, Sambia, Senegal, Somalia, Sudan, Swazimaa, Tansania, Togo, Tšad, Uganda ja Zimbabwe.


title: Savannivarpuspöllö

text: Savannivarpuspöllön kanta on vakaa, ja se on elinalueellaan yleinen lintu, jota näkee helposti avoimissa metsissä ja savannilla. Sen pesä on puunkolossa, ja se munii 2–4 munaa.


title: Savannivarpuspöllö

text: Savannivarpuspöllö on pieni (19 cm) ja tukeva lintu, ja sillä on pitkähkö pyrstö. Sillä on voimakkaan ruskea selkäpuoli, jossa on valkoisia täpliä. Alapuolelta se on valkoinen, mutta siitä on ruskeita juovia. Sen naama on valkoinen, silmät keltaiset. Niskassa sillä on kaksi silmätäplää.


title: Savannivarpuspöllö

text: Sukupuolet ovat samanlaiset, mutta nuoret linnut ovat vaaleampia ja niiden pyrstö on lyhyempi. Se lentää hyvin aaltoilevasti.


title: Savannivarpuspöllö

text: Laji metsästää usein päiväsaikaan, ja pienet linnut voivat nähdä sen helposti ja kiusaavat sitä, kun se istuu puussa. Se saalistaa erilaisia pieniä saaliseläimiä. Sen ääntely on vihellys "tu-tu-tu-tu-tu-tu-tu".


title: Savannivarpuspöllö

text: Sen elinpiiriä ovat subtrooppiset ja trooppiset kuivat ja kosteat alavat metsät, kuivat savannit subtrooppiset ja trooppiset pensastot ja ruohoarot.


title: Savannivarpuspöllö

text: Sillä on kaksi alalajia:


title: Brooke Greenberg

text: Brooke Greenberg (8. tammikuuta 1993 – 24. lokakuuta 2013) oli yhdysvaltalainen nainen, joka jäi ikävuosistaan huolimatta fyysisesti ja psyykkisesti vauvaikäiseksi. Hän oli 76 cm:n pituinen ja painoi noin 7,3 kg. Hänen älyllinen ikänsä vastasi yhdeksänkuukautista vauvaa. Brooken lääkärit antoivat hänen tilalleen nimen syndrooma X. Hän kuoli bronkomalasiaan samassa sairaalassa, jossa syntyi. Bronkomalasiaa esiintyy yleensä lapsilla; siinä hengitys vaikeutuu keuhkoputkien kokoonpuristumisen takia.


title: Brooke Greenberg

text: Brooke syntyi 8. tammikuuta 1993 kuukautta ennen laskettua aikaa keisarileikkauksella, hänen syntymäpainonsa oli 1,8 kg. Hänen lonkkansa olivat pois paikoiltaan, mutta tila korjattiin leikkauksella. Muuten hän oli kuin kuka tahansa vauva.


title: Brooke Greenberg

text: Ensimmäisinä kuutena vuotenaan Brooke Greenberg kävi läpi useita selittämättömiä lääketieteellisiä hätätilanteita. Hänellä oli seitsemän puhjennuta mahahaavaa. Hänellä oli epileptinen kohtaus. Tätä seurasi jotain, mikä myöhemmin diagnosoitiin aivoverenkiertohäiriöksi; viikkoja myöhemmin mitään vahinkoa ei havaittu tapahtuneen. Viisivuotiaana Brooken aivoissa oleva massa aiheutti hänelle sen, että hän nukkui 14 päivää. Massa diagnosoitiin aivokasvaimeksi. Kuitenkin myöhemmin, kun Brooke heräsi, lääkärit eivät enää havainneet kasvainta. Booken henkilökohtainen lastenlääkäri tri Lawrence Pakula toi ilmi, että hänen yllättävät sairautensa olivat mysteeri.


title: Brooke Greenberg

text: Brookea piti ruokkia pysyvällä mahaletkulla. Ruokkiminen kesti kymmenen tuntia päivässä.


title: Brooke Greenberg

text: Kuluneiden vuosien aikana Brooke Greenbergin vanhemmat tapasivat monia spesialisteja etsiessään selitystä tyttärensä outoon tilaan. Mitään tunnettua geneettistä syndroomaa tai kromosomihäiriötä ei löydetty. Kun "NBC Dateline" teki vuonna 2001 dokumentin silloin 8-vuotiaasta Brookesta, hän oli yhä kuusikuukautisen vauvan kokoinen painaen 5,9 kg ja ollen 69 cm pitkä. Hänen tilaansa ei löydetty selitystä. Brooke Greenbergin äiti Melanie sanoi: ""He [spesialistit] sanoivat, että kyllä hän saavuttaa muut. Sitten kävimme ravitsemusterapeutin luona, endokrinologin luona. Olemme kokeilleet kasvuhormonia..."". Kasvuhormonihoidolla ei ollut mitään vaikutusta. Brooken isä Howard sanoi: ""Tarkoitan ettei hän saanut grammaakaan lisää painoa tai kasvanut senttiäkään... Silloin tiesin että meillä on ongelma."" Kasvuhormonihoidon epäonnistuttua lääkärit nimesivät tilan "syndrooma X:ksi", koska eivät voineet sitä diagnosoida muuten.


title: Brooke Greenberg

text: Greenbergit vierailivat monia kertoja läheisessä Johns Hopkinsin sairaalassa ja veivät Brooken jopa New Yorkiin Mount Sinain sairaalaan etsiessään tietoja lapsensa tilaan. Kun geneetikot sekvensoivat Greenbergien DNAn, he eivät löytäneet mitään virheitä niissä geeneissä, jotka on yhdistetty progeriaan tai Wernerin oireyhtymään.


title: Brooke Greenberg

text: Vuonna 2006 hormonaalisen fysiologian tohtori Richard Walker Etelä-Floridan lääketieteellisestä yliopistosta sanoi, että Brooken keho ei kehity yhtenäisenä yksikkönä, vaan itsenäisinä osina, jotka eivät ole synkronissa toisiinsa nähden. Hänellä ei diagnosoitu mitään tunnettua geneettistä virhettä tai kromosomien muutosta, joka olisi voinut selittää syyn tilaan. Brooken telomeerit näyttivät lyhenevän normaalia nopeutta.


title: Brooke Greenberg

text: Walker sanoi vuonna 2009: "Brooken aivoissa on tapahtunut vain minimaalisia muutoksia ... Jotkin hänen kehonsa osat eivät näytä olevan yhteydessä toisiinsa, kun niiden pitäisi olla samassa vaiheessa". Walker huomautti, että esimerkiksi Brooken aivot eivät olleet sen kehittyneemmät kuin vastasyntyneellä. Hän arvioi tytön psyykkisen iän olevan noin 9 kk – 1 v.


title: Brooke Greenberg

text:
Brooke osasi elehtiä ja tunnistää ääniä, muttei osannut puhua. Hänen luunsa olivat kuin 10-vuotiaan, mutta hänellä oli noin 8-vuotiaan maitohampaat.
Walker sanoi: "Luullaksemme Brooken tilan tarjoaa ainutlaatuisen tilanteen ymmärtää vanhenemisen prosessia." "Hänen kehonsa osat kehittyvät eri tahtia, ei kuten yhtenä yksikkönä, vaan erillisinä," Walker selittää.


title: Brooke Greenberg

text: Tohtori Walker uskoo tilanteen syntyneen keskeisten kontrolloivien geenien viasta. Hän on tunnistanut kaksi muuta ihmistä, joilla on samanlainen kehityshäiriö: Gabrielle Williams Montanasta (syntynyt 2004) ja Nicky Freeman Australiasta (syntynyt 1970), joka on nelikymppinen mies, joka näyttää pojalta.


title: Brooke Greenberg

text: Joidenkin tutkijoiden – kuten Aubrey de Greyn (biogerontologi, Cambridgen yliopisto) – mukaan ikääntyminen ja kehitys eivät liity toisiinsa.


title: Amerikanlehmus

text: Amerikanlehmus ("Tilia americana") on malvakasveihin kuuluva kesävihanta puu, joka kasvaa alkuperäisenä Pohjois-Amerikan itä- ja keskiosissa. Tämä suurikokoinen puu on pohjoisimmaksi levinnyt lehmuslaji Pohjois-Amerikassa ja kaupallisesti merkittävä sahapuu Suurten järvien ympäristössä.


title: Amerikanlehmus

text: Amerikanlehmus on nopeakasvuinen puu, joka alkaa tuottaa siementä 15 vuoden iässä ja voi elää yli 200 vuoden ikäiseksi. Yleensä se kasvaa 23–40 metriä korkeaksi ja rinnankorkeusläpimitaltaan 90–120 senttimetriä paksuksi. Suotuisissa olosuhteissa se voi kuitenkin kasvaa jopa 43 metriä korkeaksi ja 140 senttimetriä paksuksi.


title: Amerikanlehmus

text: Amerikanlehmuksella on lähelle maanpintaa levittäytyvä juuristo, yksihaarainen ja muhkuraton runko, leveä ja pyöreä latvus sekä lyhyet ja heiveröiset, usein alaviistot haarat. Nuorissa puissa kaarna on sileää ja ohutta mutta puun ikääntyessä se alkaa halkeilla ja paksuuntua ja muuttuu harjanteiseksi – vanhojen puiden tyviosassa kaarna voi olla noin tuuman paksuista.


title: Amerikanlehmus

text: Nuori haararanka on kalju, ja silmut ovat suuria ja pulleita. Ruodilliset lehdet sijaitsevat varrella kierteisesti ja niissä on pienet ja varhain karisevat korvakkeet. Lehtilapa on 8–14 senttimetriä pitkä, leveänpuikea ja hertta- tai tylppätyvinen ja siinä on isot ja otakärkiset laitahampaat. Sekä lehden tummanvihreä yläpinta että vaaleampi alapinta ovat kaljuja; alapinta voi olla myös harvaan tähtikarvainen.


title: Amerikanlehmus

text: Amerikanlehmus on yksikotinen, hyönteispölytteinen kasvi, joka kukkii kahden viikon ajan kesäkuussa. Sen kukinto on riippuva viuhko, joka on kiinnittynyt kellanvihreään tukilehteen ja muodostuu 4–40 pitkäperäisestä ja tuoksuvasta, kellanvalkoisesta kukasta. Verhiö koostuu viidestä lehdestä samoin kuin 1 senttimetriä leveä, säteittäinen, kellomaiselta näyttävä teriö. Kukat ovat kaksineuvoisia ja niissä on monia heteitä, joista viisi on terälehtimäisiä. Hedelmä on 5–10 millimetriä leveä, palleromainen, sileä pähkylä, jonka sisällä on yksi tai kaksi siementä. Pähkylät kypsyvät syys–lokakuussa, minkä jälkeen tuuli, painovoima ja villieläimet levittävät ne puun ympäristöön.


title: Amerikanlehmus

text: Amerikanlehmuksen siementuotanto alkaa noin 15 vuoden iässä ja lakkaa yleensä viimeistään 100 vuoden iässä. Hyvät siemenvuodet kertautuvat 1–3 vuoden välein. Siemenet itävät kuitenkin huonosti ja laji leviääkin parhaiten tyvi- ja kantovesojen avulla, joita se kasvattaa runsaasti.


title: Amerikanlehmus

text: Amerikanlehmus on kotoisin Pohjois-Amerikan itä- ja keskiosista. Sen levinneisyysalue ulottuu koillisessa New Brunswickin lounaisosiin, luoteessa Manitoban kaakkoisreunalle, lounaassa Oklahoman koilliskulmaan ja kaakossa Pohjois-Carolinan läntisimpiin osiin.


title: Amerikanlehmus

text: Amerikanlehmus sietää kohtalaisesti varjostusta ja menestyy parhaiten melko kosteassa ja hienojakoisessa maaperässä, joka sisältää runsaasti typpeä. Yleensä se kasvaa kuivissa tai tuoreissa, keski- tai runsasravinteisissa lehti- ja sekametsissä mutta joskus myös kalliomailla ja soilla.


title: Amerikanlehmus

text: Amerikanlehmus kasvaa tavallisesti yksittäisinä puina muiden lehtipuiden joukossa ja muodostaa vain harvoin puhtaita metsiköitä. Se on lisävaltapuu sokerivaahterametsissä, joita esiintyy erityisesti Minnesotan keskiosissa ja Länsi-Wisconsinissa. Muita samoilla alueilla viihtyviä lajeja ovat valkosaarni, punatammi, amerikanhumalapyökki, punavaahtera ja valkojalava.


title: Amerikanlehmus

text: Amerikanlehmus viihtyy mantereisessa mutta melko kosteassa ilmastossa, jossa talvet ovat kylmiä ja kesät lämpimiä. Sen kasvukausi vaihtelee levinneisyysalueen pohjoisosien 80 päivästä eteläosien 180 päivään. Vuotuinen sademäärä on pienimmillään 530 millimetriä levinneisyysalueen länsireunalla ja enimmillään 1 140 millimetriä sen koillisosissa. Suotuisimmilla kasvupaikoilla vuoden keskilämpötila on 18–27 celsiusastetta ja vuotuinen sademäärä 250–380 millimetriä.


title: Amerikanlehmus

text: Puusepät arvostavat suuresti amerikanlehmuksen kevyttä ja pehmeää, helposti työstettävää puuainesta. Se on kaupallisesti merkittävä sahapuu Suurten järvien ympäristössä, ja siitä valmistetaan teollisesti muun muassa tynnyreitä, laatikoita, puuviilua, lastuvillaa ja selluloosaa. Lisäksi sen nilasta saadaan niintä, jota käytetään köysien, mattojen ja korien punonnassa. Se on myös yleinen hunajakasvi, ja sitä on istutettu paljon katujen varsille Yhdysvaltojen itäosissa.


title: Amerikanlehmus

text: Amerikanlehmus on tärkeä ravinnonlähde ja pesäpaikka villieläimille. Valkohäntäpeura syö sen versoja ja nuoria lehtiä ja mehiläiset saavat sen kukista mettä. Monet pienet nisäkkäät ja linnut, esimerkiksi morsiosorsa ja amerikanpalokärki, kovertavat pesäkolonsa sen helposti lahoavaan puuhun.


title: James Paul Moody

text: James Paul Moody (21. elokuuta 1887 – 15. huhtikuuta 1912) oli RMS Titanicin kuudes perämies. Moody oli myös ainoa nuorimmista upseereista, joka ei selvinnyt laivan uppoamisesta. Moody oli vahtivuorossa laivan komentosillalla illalla 14. huhtikuuta kun tähystäjä Frederick Fleet ilmoitti suoraan edessä olevasta jäävuoresta. Moody vastaanotti Fleetin viestin ja välitti sen heti ensimmäiselle perämiehelle William Murdochille, joka käski koneet taaksepäin ja kääntää laivaa tyyrpuuriin. Titanicin upotessa Moody auttoi lastaamaan pelastusveneet 12, 14 ja 16. Moodyn oli tarkoitus nousta pelastusveneeseen 14, mutta hän antoi paikkansa viidennelle perämiehelle Harold Lowelle. Moody avusti tämän jälkeen Murdochia kunnes vesi alkoi tulvia venekannelle. Moody nähtiin viimeksi pelastuslautta A:n lähistöllä. Jotkut matkustajat kertoivat nähneensä Moodyn hypänneen hyiseen veteen. Moodyn ruumista ei löydetty merestä. Moody oli kuollessaan 24-vuotias. Hänen kotikaupunkiinsa Scarboroughiin pystytettiin muistolaatta hänen kunniakseen.


title: James Paul Moody

text: Vuoden 1997 elokuvassa "Titanic" Moodya esitti Edward Fletcher. Elokuvassa Moody päästi viime hetkellä Jackin ja Fabrizion laivaan ja myöhemmin hänet nähtiin sillalla ennen törmäystä ja pelastuslautta A:n liepeillä. Hänen kuolemaansa ei näytetty.


title: Kelly Ayotte

text: Kelly Ayotte (s. 27. kesäkuuta 1968 Nashua, New Hampshire) on yhdysvaltalainen republikaanipoliitikko ja New Hampshiren osavaltion senaattori. Hän toimi vuosina 2004–2009 osavaltion oikeusministerinä ("Attorney General").


title: Kelly Ayotte

text: Ayotte valittiin senaattiin vuoden 2010 vaaleissa, ja hän astui virkaan 3. tammikuuta 2011.


title: Kelly Ayotte

text: Ayotte opiskeli valtiotiedettä Pennsylvanian osavaltionyliopistossa, josta valmistui 1990, ja lakia Villanovan yliopistossa, josta valmistui vuonna 1993.


title: Kelly Ayotte

text: Ayotte on naimisissa ja hänellä on kaksi lasta.


title: Rennae Stubbs

text: Rennae Stubbs (s 26. maaliskuuta 1971 Sydney) on australialainen tennispelaaja. Parhaimmillaan hän on ollut naisten maailmanlistalla kaksinpelissä sijalla 64 lokakuussa 1996 ja nelinpelissä hän saavutti maailmanlistan ykkössijan ensimmäisen kerran elokuussa 2000. Hän on voittanut nelinpelissä 60 WTA-tason turnausta.


title: Rennae Stubbs

text: Vuodesta 2001 lähtien Stubbs on keskittynyt vain nelinpeliin. Hän on voittanut yhteensä neljä Grand Slam -nelinpeliä, vain Ranskan avointen mestaruus puuttuu.


title: Rennae Stubbs

text: Vuonna 2001 hänet nimettiin yhdessä Lisa Raymondin kanssa nelinpelin ITF-maailmanmestariksi. Hän on edustanut Australiaa neljissä olympialaisissa: Atlantassa 1996, Sydneyssä 2000, Ateenassa 2004 ja Pekingissä 2008.


title: Rennae Stubbs

text: Stubbs aikoi lopettaa uransa vuoden 2011 Fed Cupin Italialle kärsimän tappion jälkeen, mutta on pelannut vielä senkin jälkeen.